title: Smaug

text: Smaug on lohikäärme ja antagonisti J. R. R. Tolkienin fantasiakirjassa "Hobitti eli sinne ja takaisin". Forbes-lehti valitsi Smaugin vuonna 2012 maailman rikkaimmaksi fiktiiviseksi hahmoksi. Omaisuutta oli kertynyt noin 62 miljardia Yhdysvaltain dollaria. Smaugin mukaan on nimetty piikikkäiden liskojen suku ja "Planois smaug" -niminen ötökkälaji.


title: Smaug

text: Smaug Kultainen on ovela, kullanpunainen lohikäärme. Bilbo Reppuli, Gandalf Harmaa ja Thorin Tammikilven johtamat kolmetoista kääpiötä lähtevät hakemaan Smaugilta takaisin kääpiöiden tarumaista aarretta, jonka se on kauan sitten ryöstänyt. Tolkien kertoo Smaugin olevan suuri ja suomujen peittämä lukuun ottamatta sen pehmeää vatsaa, johon oli tarttunut kääpiökuninkaiden jalokiviä vuosikausien aarrekasan päällä makoilun tuloksena. Smaug asuu Yksinäisellä vuorella. Kun kääpiöiden retken vorona toimiva Bilbo lähtee vakoilemaan Yksinäisen Vuoren saleja hän tapaa Smaugin, joka Bilbon yllyttämänä kehuskelee jalokivipeitteisellä vatsallaan. Silloin tarkkaavainen hobitti huomaa rinnan vasemmalle puolelle jääneen tyhjän kohdan. Bilbo kertoo matkatovereilleen tästä hyödyllisestä havainnostaan, jolloin vuorella asuva Rastas kuulee kertomuksen ja rientää heti kertomaan asiasta järvikaupunki Esgarothissa asuvalle Bardille, jonka esi-isä Girion oli Smaugin tuhoaman Laakson kaupungin kuningas. Laakson ruhtinailla oli kyky puhua Rastaiden kanssa, joten myös Bard kykenee puhumaan Rastaan kanssa. Smaug Kultainen hyökkää lopulta Esgarothiin. Järvikaupungin asukkaat yrittävät puolustaa kaupunkiaan, mutta lopulta palavassa kaupungissa on jäljellä taistelemassa enää Bard. Taistelussa Smaug saa surmansa jousimies Bardin ampumasta Mustasta nuolesta. Kuolleen Smaugin ruumis uppoaa syvälle Pitkäjärven vesiin.


title: Smaug

text: Peter Jacksonin ohjaamassa "Hobitti"-elokuvatrilogiassa Smaugin liikkeet ja äänen tekee Benedict Cumberbatch.


title: Smaug

text: Ensimmäisessä elokuvassa "Odottamaton matka" Smaug nähtiin vain vilaukselta elokuvan alussa ja lopussa, mutta hänet mainittiin muutamaan otteeseen. Smaug nähtiin ensi kertaa kokonaan toisessa elokuvassa "Smaugin autioittama maa". Siinä Smaugia kuvaillaan suureksi punasuomuiseksi jättiläislohikäärmeeksi, jolla oli pitkä käärmemäinen kaula, suuri pitkä liskomainen häntä sekä neljä raajaa (kaksi takajalkaa sekä kaksi etujalkaa, joissa on myös suuret siivet). Smaug erosi elokuvassa kovasti kirjaversiostaan, jossa hänellä oli kuusi raajaa (neljä jalkaa ja siivet). Lisäksi elokuvassa Smaugin kaulan suomut hohtavat aina, kun hän valmistautuu syöksemään tulta.


title: Smaug

text: Elokuvissa Smaug lohikäärme vaikutti myös olevan tietoinen siitä, mikä Bilbon kantama taikasormus todella oli. Elokuvassa Smaug joutuu Bilbon lisäksi kohtaamisiin myös Thorin Tammikilven ja muiden kääpiöiden kanssa. He yrittivät hukuttaa Smaugin sulaan kultaan, mutta epäonnistuivat, ja Smaug päätti lähteä tuhoamaan Esgarothin kostoksi siitä, että kaupungin asukkaat olivat auttaneet retkikuntaa. Mustat nuolet olivat ainoita aseita, jotka voisivat läpäistä Smaugin panssarin. Laakson kaupungin kuningas Girion oli yrittänyt kauan sitten surmata Smaugin niiden avulla, mutta hän onnistui vain irrottamaan yhden suomuista. Mustista nuolista viimeinen oli yhä Girionin jälkeisen, Bardin, hallussa. Smaugin herättyä Bard yritti valmistautua tämän tuloon viemällä nuolen Esgarothin torniin pystytettyyn jouseen. Kaupungin Isäntä, joka piti Bardia uhkana vallalleen, määräsi hänet pidätettäväksi. Bard ehti ennen kiinni jäämistään antaa nuolen pojalleen Bainille. Smaugin hyökättyä Esgarothiin Bard pakeni vankilasta ja ampui Smaugia aluksi jousellaan. Kun Bain antoi Mustan nuolen Bardille, hän ampui nuolen Bainin avustuksella Smaugin rinnassa olevaan paljaaseen kohtaan surmaten Smaugin.


title: Liisa pien

text: Liisa pien on Hectorin neljäs sooloalbumi, joka julkaistiin vuonna 1975.


title: Liisa pien

text: Levy etenee kehyskertomuksena, jossa jokainen laulu liittyy (viimeistä, Antti-Juhani lukuun ottamatta) toisiinsa. Levy on kertomus kertojan entisestä työväenluokkaisesta tyttöystävästä, joka on kiipinyt sosiaalisesti ylöspäin naimalla rikkaan perheen lääkäripojan. Levyllä Hector peilaa päähenkilön, Liisan, tuntemuksia tästä prosessista.


title: Olga Bondarenko

text: Olga Petrovna Bondarenko (, o.s. Krenzer, , s. 2. kesäkuuta 1960 Slavgorod, Altain aluepiiri, Venäjä) on venäläinen kestävyysjuoksija, joka voitti Euroopan-mestaruuden vuonna 1986 ja olympiakultaa vuonna 1988.


title: Olga Bondarenko

text: Neuvostoliittoa edustanut Bondarenko aloitti juoksu-uransa aikana, jolloin 3 000 metrin juoksu oli naisten pisin kilpailumatka. Bondarenko juoksi kuitenkin myös pidempiä matkoja ja teki 7. elokuuta 1981 10 000 metrin juoksussa epävirallisen maailmanennätyksen ajalla 32.30,8. IAAF aloitti myöhemmin samana vuonna noteeraamaan virallisia maailmanennätyksiä, ja 24. kesäkuuta 1984 Bondarenko juoksi Kiovassa ajan 31.13,78, joka oli virallinen maailmanennätys.


title: Olga Bondarenko

text: Bondarenko saavutti sisäratojen EM-kilpailuissa 1985 hopeaa 3 000 metrillä. Stuttgartin EM-kisoissa 1986 hän voitti 3 000 metrin juoksun ja sijoittui 10 000 metrillä toiseksi. Sisäratojen MM-kilpailuissa 1987 Indianapolisissa Bondarenko saavutti hopeaa 3 000 metrin juoksussa. Soulin olympialaisissa 1988 hän voitti 10 000 metrillä olympiakultaa.


title: Green River (albumi)

text: Green River on yhdysvaltalaisen rock-yhtyeen Creedence Clearwater Revivalin studioalbumi, joka julkaistiin vuoden 1969 elokuussa. Albumi sisältää tunnetut kappaleet ”Green River”, ”Bad Moon Rising” ja ”Lodi”. "Green River" oli yhtyeen ensimmäinen Yhdysvalloissa listaykköseksi noussut albumi.A-puoli


title: Green River (albumi)

text: B-puoli


title: Kipkemboi Kimeli

text: Kipkemboi Kimeli (30. marraskuuta 1966 – 6. helmikuuta 2010) oli kenialainen kestävyys- ja maastojuoksija.


title: Kipkemboi Kimeli

text: Kimeli voitti 1985 maastojuoksun nuorten MM-kultaa. Soulin olympialaisissa hän sijoittui 10 000 metrin juoksussa kolmanneksi ajalla 27.25,16. Aika jäi Kimelin ennätykseksi.


title: Kipkemboi Kimeli

text: Kimeli kuoli 43-vuotiaana keuhkokuumeen ja tuberkuloosin komplikaatioihin.


title: Willy and the Poor Boys

text:
Willy and the Poor Boys on amerikkalaisen rock-yhtyeen Creedence Clearwater Revivalin studioalbumi, joka julkaistiin marraskuussa 1969. Sen tunnetuimmat kappaleet ovat ”Down on the Corner”, ”Fortunate Son” ja ”The Midnight Special”.A-puoli
B-puoli


title: Proud Mary

text: Proud Mary on rock-yhtye Creedence Clearwater Revivalin kappale, jonka sävelsi ja sanoitti John Fogerty vuonna 1968. Kappale julkaistiin tammikuussa 1969 singlenä ja yhtyeen toisella albumilla "Bayou Country". Kappale nousi singlelistan kakkoseksi ja nosti CCR:n suosituksi yhtyeeksi.


title: Proud Mary

text: CCR:n laulaja-kitaristi John Fogerty alkoi kirjoittaa ”Proud Marya” 22-vuotiaana saatuaan armeijasta vapautuskirjeen kesällä 1968. Vapautuksestaan innostuneena Fogerty soitteli kotonaan Rickenbacker-kitaraansa ja keksi tunnetilaansa sopivia rivejä, kuten ”Left a good job in the city”. Laulun riffin hän keksi Beethovenin viidennen sinfonian innoittamana. Sanapari ”big wheel” sai laulun kertomaan siipiratasaluksesta. Fogertylla oli vanhassa muistikirjassaan sanapari ”Proud Mary”, jota hän oli pitänyt hyvänä laulun nimenä, vaikka hän ei ollut vielä sen keksiessään tiennyt, mitä se voisi tarkoittaa. Tehdessään laulua hän löysi sanaparin kirjoistaan ja nimesi laulunsa laivan "Proud Maryksi". Tehtyään laulusta puolivalmiin luonnoksen Fogerty tunsi kirjoittaneensa parhaan laulunsa, hitin ja klassikon.


title: Proud Mary

text: CCR levytti ”Proud Maryn” lokakuussa 1968 Los Angelesissa RCA:n studioilla. Ääniteknikkona toimi Hank McGill. Fogerty ei ollut tyytyväinen yhtyetovereidensa taustalauluun, joten hän lauloi itse kaikki kappaleen taustalaulut. Tämä suututti muut jäsenet, ja Fogertyn mukaan tapaus oli yhtyettä myöhemmin vaivanneiden sisäisten erimielisyyksien alkusysäys.


title: Proud Mary

text: ”Proud Mary” julkaistiin tammikuussa 1969 kahden A-puolen singlenä, jonka toisella puolella oli ”Born on the Bayou”. Kappale nousi Yhdysvaltain listalla sijalle kaksi. Singlen menestys teki CCR:stä nopeasti hyvin suositun yhtyeen.


title: Proud Mary

text:
Kappaleesta on tehty useita cover-versioita. Englanniksi kappaleen ovat levyttäneet muun muassa Ike & Tina Turner sekä Elvis Presley.
Suomeksi kappaleen ovat levyttäneet


title: Hotelli Hannikainen

text: Hotelli Hannikainen on vuonna 1976 julkaistu Hectorin albumi. Levy on artistin countryvaikutteisin, ja se sisältää "Kaipaavan haavanlehtisen" ja "Hannikaisen baarin" kaltaisten hittien ohella myös englanninkielistä materiaalia.


title: Hotelli Hannikainen

text: Kaikki kappaleet säveltänyt ja sanoittanut Hector, ellei toisin mainita. Sovituksista vastaavat yhdessä Antero Jakoila ja Hector.


title: Hotelli Hannikainen

text: LP-levyn A-puoli päättyy kappaleeseen "Fly back home (Osa I)".


title: Monadologia

text: Monadologia ("Monadologie", 1714) on Gottfried Leibnizin filosofinen pääteos ja teos joka määrittää hänen filosofiansa sisällön parhaiten. Teos käsittelee monadeja eli formaaleja jakamattomia perusyksiköitä (vrt. atomi), jotka eivät kuitenkaan ole fyysisiä vaan metafyysisiä.


title: Monadologia

text: Teoksen nimi tulee siitä, että Leibniz halusi Marsilio Ficinoa, Giordano Brunoa ja Anne Conwaytä imitoiden pitää kreikan kielen sanat "monas" (”ykseys”) ja "logos" (”tutkielma” tai ”tiede”) yhdessä. Näin "Monadologia" tuli olemaan joko tutkielma monadeista tai ykseyden tiedettä.


title: Monadologia

text: "Monadologia" on kirjoitettu lyhyinä loogisina kappaleina, joita on yhteensä yhdeksänkymmentä, ja jotka seuraavat toisiaan loogisesti. Teoksen sisällys etenee dialektiseen tapaan ja kohtaa näin kysymyksiä ja ongelmia, jotka auttavat lukijaa etenemään opinnoissaan. Lukija voi oppia, että yhdistetyt kappaleet ovat jotain yhdistettyä, ulottuvaista, ilmiömaailmaan kuuluvaa ja toistuvaa yksinkertaisiin substansseihin nähden, minkä Kant esitti myöhemmin dikotomiallaan fenomena-noumena. Tästä seuraa kysymys, onko sielu monadi? Jos vastaus on myöntävä, silloin sielu on yksinkertainen substanssi. Jos sielu on materiaalinen yhdistelmä, se ei voi olla monadi.


title: Monadologia

text: Leibniz antaa viisi rationaalista perustelua monadeille:Monadit ovat Leibnizin mukaan metafyysisiä pisteitä tai voimapisteitä. Ne ovat olemassa tilassa, mutta niillä ei ole ulottuvaisuutta. Todellisuudessa kaikki materiaalinen joka on olemassa koostuu kokonaisuudessaan monadeista. Monadit eivät ole toisiinsa tai mihinkään muuhun substanssiin nähden kausaalisissa suhteissa, ja ne liikkuvat (tai ”ilmenevät” vaikuttaakseen toisiinsa) ennalta-asetetun harmonian mukaisesti. Toisin sanoen koko maailmankaikkeus hajoaisi, jos Jumala ei valvoisi ja ohjaisi jokaisen monadin jokaista liikettä.


title: Monadologia

text: Ihmisten sielut ovat erityisiä monadeja, hallitsevia ja järjellisiä monadeja. Tällaiset monadit antavat meille tietoisuuden, joka tarkoittaa kykyä reflektoida tietoisia havaintoja ja olla tietoinen itsestään. Tätä Leibniz kutsuu "apperseptioksi". Kaikilla muilla yksinkertaisilla monadeilla on kaksi perusominaisuutta, ravitseva ja aistiva, kun taas joillakin on myös muisti.


title: Monadologia

text: Monadit ovat ikuisia, ollen olemassa siitä saakka kun Jumala loi kunkin monadin, sekä tuhoutumattomia ja muuttumattomia.


title: Monadologia

text: Teoria johtaa seuraaviin ajatuksiin:


title: Monadologia

text: 1. Idealismiin, koska se kieltää asiat itsessään (lukuun ottamatta monadeja) ja monistaa ne eri näkökulmista. Monadit ovat "maailmankaikkeuden ikuisia eläviä peilejä".


title: Monadologia

text: 2. Metafyysiseen optimismiin, riittävän syyn periaatteen kautta, kehiteltynä seuraavasti:


title: Monadologia

text: a) kaikki on olemassa järjen mukaan, seuraa aksioomasta "mikään ei tule tyhjästä";


title: Monadologia

text: b) kaikella olemassa olevalla on riittävä syy olla olemassa;


title: Monadologia

text: c) kaikki mikä on olemassa on parempaa kuin mikään mikä ei ole olemassa (seuraa kohdasta a: koska se on järjenmukaisempi, se on myös todellisempi) ja tästä seuraa, että se on paras mahdollinen oleva parhaassa mahdollisessa maailmassa (seuraa aksioomasta: "se mikä sisältää enemmän todellisuutta on parempaa kuin se joka sisältää vähemmän todellisuutta").


title: Monadologia

text: "Paras mahdollisista maailmoista" on näin ollen se, joka "sisältää suurimman valikoiman ilmiöitä pienimmästä joukosta prinsiippejä (alkuperusteita)".


title: Monadologia

text: 3. Vapaan tahdon olemassaolon oikeutus, ennalta säädetyn harmonian kautta. Tämä kumoaa Spinozan aiheuttavien tai geometristen syiden fatalismin tekemällä eron ennaltamääräämisen (koska kaikella on syy olla olemassa) ja välttämättömyyden (koska kaikki olisi voinut olla täysin toisin lukemattomissa mahdollisissa maailmoissa) välillä.Teos:


title: Monadologia

text: Muuta:


title: Kurkkulaulu

text: Kurkkulaulu on keskiaasialainen laulutekniikka, jossa perusääni muodostetaan kurkussa puristeisella tekniikalla tai taskuhuulilla aikaansaadulla mörinäefektillä. Siihen kuuluu yleensä myös äänen yläsävelten suodattaminen kuultaviksi niin, että niillä voidaan laulaa tai soittaa melodioita.


title: Kurkkulaulu

text: Kurkkulaulua on perinteisesti harrastettu Länsi-Mongoliassa ja Tuvassa, missä sillä on yhä tärkeä asema, mutta sitä tavataan myös monissa muissa kulttuureissa. Paljon kurkkulaulajia on myös muualla Mongoliassa sekä Sisä-Mongoliassa. Jonkin verran kurkkulaulajia on Hakassiassa, Altain tasavallassa, Baškortostanissa, Kalmukiassa ja Burjatiassa, ja näillä alueilla kurkkulaulu on edelleen tärkeä perinne. Joitain kurkkulaulajia on lisäksi Kazakstanissa, Tadžikistanissa, Sahassa ja Tšukotkassa, mutta siellä perinne ei ole kovin vahva. Kurkkulauluksi voidaan luokitella myös eteläafrikkalaisen xhosa-heimon naisten mörisevä "umngqokolo"-laulu, tšuktšien, inuittien ja muiden pohjoisten kansojen röhistyslaulu sekä sardinialaisen "tenores"-mieskvartettiperinteen komppiryhmän laulu.


title: Kurkkulaulu

text: Tuvassa kurkkulaulua kutsutaan "höömeiksi", Mongoliassa "höömiiksi" tai "huumiiksi", Hakassiassa "khaiksi" ja Altaissa "kaiksi".


title: Kurkkulaulu

text: Yläsävellaulu eroaa kurkkulaulusta siten, että yläsävellaulussa yläsävelmelodioita suodatetaan normaalin laulun päälle. Kaikki yläsävellaulu on kaksiäänistä, mutta kurkkulaulu ei sitä aina ole.


title: Kurkkulaulu

text: Kurkkulaulussa eri ääniä voi olla neljäkin kappaletta, mutta maallikkokin erottaa yleensä kaksi.


title: Kurkkulaulu

text: Kurkkulaulajan keskeisin säestyssoitin on kaksi- tai kolmikielinen luuttu, mutta monia muitakin perinteisiä soittimia käytetään.


title: Kurkkulaulu

text: Kurkkulaulajat ovat yleensä miehiä. Naisten kurkkulaulamista on vanhastaan rajoitettu muun muassa varoituksilla että kurkkulaulu aiheuttaisi naisissa hedelmättömyyttä sekä huonoa onnea sukulaisille.


title: Kurkkulaulu

text: Tuvalaisen kurkkulaulun perustekniikat voidaan jakaa kolmeen tyyliin:


title: Kurkkulaulu

text: Mongolialaisen kurkkulaulun perusluokittelu on samanlainen kuin tuvalaisen, mutta nimitykset poikkeavat. "Harhira" vastaa kargyraa, ja "isgeree" vastaa sygytiä. Mongolialaisessa höömiissä yläsävelillä lauletut melodiat ovat monimutkaisempia ja lukuisampia kuin tuvalaisessa. Lisäksi laulajan perussävel on Mongoliassa yleensä korkeampi.


title: Kurkkulaulu

text: Joidenkin määritelmien mukaan kurkkulaulun alalajeja ovat lisäksi borbangnadyr, ezengileer, chylandyk, dumchuktaar ja buga-höömei.


title: Dianne Wiest

text: Dianne Wiest (s. 28. maaliskuuta 1948 Kansas City, Missouri) on yhdysvaltalainen näyttelijä ja kaksinkertainen Oscar-voittaja.


title: Dianne Wiest

text: Wiestin nuoruudenhaaveena balettitanssijan ura, mutta hän aloittikin näyttelemisen Broadwaylla Desdemonana "Othellossa". Hän teki ensimmäisen valkokangasroolinsa jo 1980, mutta sai nimeä elokuvanäyttelijänä vasta viisi vuotta myöhemmin Woody Allenin elokuvassa "Kairon purppuraruusu", jossa hän näytteli suuren laman aikaista prostitoitua.


title: Dianne Wiest

text: Allenin ohjauksessa Wiest voitti ensimmäisen Oscarinsa (paras naissivuosa) elokuvasta "Hannah ja sisaret". Seuraavaksi hän esiintyi muun muassa kulttikauhuelokuvassa "The Lost Boys" ja vuonna 1989 Ron Howardin komediassa "Perhe on paras", josta hän sai sekä Oscar- että Golden Globe -ehdokkuuden.


title: Dianne Wiest

text: Vuonna 1990 Wiest esiintyi Tim Burtonin elokuvassa "Saksikäsi Edward". Allenin ohjaukseen hän palasi vuonna 1994 elokuvassa "Luotisade Broadwaylla", jossa hän esitti 1920-luvun ryypiskelevää, hohdokasta ja neuroottista teatterinäyttelijää. Roolisuorituksestaan Wiest sai toisen Oscarinsa sekä myös Golden Globen ja SAG-palkinnon.


title: Dianne Wiest

text: Vuosina 2000–2002 Wiest oli mukana NBC:n rikossarjassa "Kova laki", jossa hän näytteli piirisyyttäjä Nora Lewiniä.


title: Drug Enforcement Administration

text: Drug Enforcement Administration (DEA) eli Yhdysvaltain huumepoliisi on Yhdysvaltain oikeusministeriön lainsäädännön täytäntöönpanovirasto, joka valvoo vuonna 1970 säädetyn "Controlled Substances" (säädöstellyt aineet) -lain toteutumista. DEA on johtava komissio liittovaltion huumausainelakien säätäjänä ja pakkotoimenpiteiden käyttäjänä omistaen samat oikeudenkäyttöoikeudet kuin "Federal Bureau of Investigation" eli FBI. DEA:lla on myös yksinoikeus tai velvollisuus koordinoida ja jäljittää huumausaineita Yhdysvaltain rajojen ulkopuolella ja mahdollisesti toimia paikallisten viranomaisten kanssa niiden takavarikoimiseksi.


title: Drug Enforcement Administration

text: Vuonna 2005 DEA raportoi takavarikoineensa 1,4 miljardia dollaria huumausaineista saatuja varallisuuksia sekä 477 miljoonan arvosta itse huumausaineita.


title: ATIS

text: ATIS eli Automated Terminal Information Service on ilmailussa käytetty automaattinen nauhoitettu radiolähete. ATIS-tiedote voi sisältää tietoja lentokentällä vallitsevista sääoloista, kuten tuulen voimakkuudesta, tuulen suunnasta, pilvikorkeudesta, näkyvyydestä, lämpötilasta, kastepisteestä ja ilmanpaineesta. ATIS sisältää tietoja myös käytettävästä kiitotiestä, lähestymismenetelmästä sekä muista asioista, jotka lentäjän tulee huomioida. ATIS-palvelu löytyy yleensä vilkkaimmilta lentokentiltä.


title: ATIS

text: ATIS-tiedote voidaan välittää myös ACARS-viestinä, jolloin siitä käytetään termiä D-ATIS (Digital ATIS).


title: Kameraalinen

text: Kameraalinen ( 'hovin talousvirasto') tarkoittaa julkiseen talouteen ja hallintoon liittyviä asioita. Julkiseen talouteen kuuluvat verotusasiat ja monet tilinpitoon liittyvät hallintoasiat.


title: Kameraalinen

text: Kameraalitieteisiin kuuluivat ne tieteenhaarat, jotka käsittelivät valtiontalouden perusteita eli hallitsijan kamarin hoitoa ja kartuttamista. Ne kehittyivät Saksassa 1600-luvulla. Kameraalitieteet jaettiin kameralistiikkaan ja kameraalilainoppiin. Edellisestä on kehittynyt nykyinen finanssioppi ja jälkimmäisestä finanssi(hallinto)oikeus.


title: Kameraalinen

text: Kameraalitutkinto oli alempi hallintotutkinto, jonka saattoi suorittaa Keisarillisen Aleksanterin-Yliopiston lainopillisessa tiedekunnassa vuosina 1871–1894. Muut keisarillisen julistuksen 17B/1871 tuntemat tutkinnot olivat yleinen oikeustutkinto ja tuomarintutkinto. Talous- ja hallintolainsäädännön tuntemusta korostavasta kameraalitutkinnosta kehittyi alempi oikeustutkinto (nyk. oikeusnotaari), ja se tuotti kelpoisuuden alempiin hallintovirkoihin. Kameraalitutkinto lakkautettiin keisarillisella julistuksella 35D/1894. Kameraalitutkinto oli käytössä myös Ruotsin yliopistoissa vuosina 1799–1863.


title: Kameraalinen

text: Kameraalihoviksi kutsuttiin Vanhan Suomen veronkanto- ja talousasioita 1700-luvulla hoitanutta virastoa, joka sijaitsi Viipurissa.


title: Kameraalinen

text: Kameraalisiirrosta säädettiin lailla nro 183/1925. Kun Suomen kunnallista, oikeudellista tai hallinnollista jakoa muutettiin, saattoivat saman tilan eri tilukset joutua eri hallinto- tai tuomiopiiriin. Jos tilan eri tilukset haluttiin erottaa myös kameraalisessa suhteessa toisistaan, piti tehdä kameraalisiirto. Erottamisen suoritti maaherra valtioneuvoston määräyksestä lohkomislainsäädännön mukaisesti. Käytännön työn teki toimitusmaanmittari maaherran määräyksestä.


title: Kameraalinen

text: Kameraalimerkinnäksi nimitetään vanhoissa käsikirjoituksissa olevia, myöhemmästä voudinkirjaksi tai muuksi tilikirjaksi sitomisesta johtuvia merkintöjä.


title: Jeffrey Brown

text: Jeffrey Brown (s. 1975) on yhdysvaltalainen sarjakuvantekijä, joka on tullut tunnetuksi luonnosmaisista omaelämäkerronnallisista teoksista. Brown on yksi tunnetuimmista yhdysvaltalaisista vaihtoehtosarjakuvan tekijöistä.


title: Jeffrey Brown

text: Brown vieraili Helsingin sarjakuvafestivaaleilla vuonna 2005, jossa hän mm. kävi Suomi-USA sarjakuvamaaottelun Ville Rannan kanssa.


title: Jeffrey Brown

text: Brown teki myös kiitos-sarjakuvan festivaaleille: Jeffrey Brownin muistojen Helsinki.


title: Jeffrey Brown

text: Suomeksi Brownia on julkaistu esimerkiksi Glömp7-antologiassa.


title: Taru Tuukkanen

text: Taru Tellervo Tuukkanen (s. 30. joulukuuta 1977 Helsinki) on suomalainen koripalloilija. 192-senttinen ja 10-vuotiaana koripallon pelaamisen aloittanut Tuukkanen on Torpan Poikien kasvatti ja on pelannut urallaan Yhdysvalloissa yliopistojoukkueessa ja sen jälkeen kaudesta 2001–2002 lähtien Euroopassa.Yliopistouransa jälkeen vuonna 2001 Tuukkanen varattiin ensimmäisenä suomalaisena WNBA:han. Suomen maajoukkueessa hän on vuoden 2017 loppuun mennessä pelannut 160 maaottelua.


title: Taru Tuukkanen

text: Tuukkanen pelasi ja opiskeli vuosina 1997–2001 Xavierin yliopistossa Cincinnatissa, Ohiossa. Päättäessään opintonsa hän oli joukkueensa kaikkien aikojen tilastossa toisena pisteissä (1 785) ja kolmantena levypalloissa (857). Vuosina 2000 ja 2001 Tuukkanen varattiin "Atlantic 10" -konferenssin tähdistöön. Kaudella 2000–2001 Tuukkanen teki Xavierin yhden kauden ennätykset pisteissä (648) ja levypalloissa (287). Vuonna 2009 Tuukkanen valittiin Xavierin yliopiston urheilun Hall of Fameen.


title: Taru Tuukkanen

text: WNBA-seura New York Liberty varasi Tuukkasen vuoden 2001 varaustilaisuudessa neljännellä kierroksella numero 57. Sopimusta joukkueen kanssa ei kuitenkaan tullut joten seuraavaksi kaudeksi Tuukkanen siirtyi Euroopan ammattilaiskentille.


title: Taru Tuukkanen

text: Vuodesta 2001 lähtien Tuukkanen on pelannut Euroopassa. Kaudella 2001–2002 hän pelasi Ranskassa Caláisin joukkueessa. Seuraavaksi kaudeksi Tuukkanen siirtyi Espanjaan jossa hän on sen jälkeen pelannut useissa eri joukkueissa.


title: Taru Tuukkanen

text: Kesken kauden 2005–2006 Tuukkanen siirtyi Espanjan kakkosliigassa pelaavaan Extrugasaan. Ensimmäisen ottelunsa uudessa seurassaan hän pelasi tammikuun lopussa 2006. Kauden päätteeksi joukkue nousi pääsarjaan. Tuukkanen jatkoi Extrugasassa myös kaudella 2006–2007. Joukkueessa pelasi myös Reetta Piipari jonka kanssa Tuukkanen pelasi tehokkaasti yhdessä jo Xavierin yliopistojoukkueessa.


title: Taru Tuukkanen

text: Kesällä 2007 Tuukkanen oli lainalla jordanialaisessa Orthodox Jordania -joukkueessa Arabian seurojen mestaruusturnauksessa Marokon Rabatissa. Kaudella 2007–2008 Tuukkanen pelasi Espanjassa Gran Canarian joukkueessa ja kesäkuussa 2008 hän siirtyi italialaiseen Phard Napoli -seuraan. Joulukuussa 2008 hän siirtyi Espanjaan Extrugasan joukkueeseen. Kesäksi 2009 Tuukkanen palasi Suomeen ja ToPon naisten joukkueen apuvalmentajaksi. Syksyllä 2009 hän ei pelannut koripalloa äitiysloman vuoksi. Tammikuussa 2010 hän solmi naisten SM-sarjassa pelaavan Peli-Karhujen kanssa loppukauden pituisen sopimuksen ja saavutti samalla ensimmäisen henkilökohtaisen mitalinsa naisten SM-sarjassa. Kesällä 2011 Tuukkanen teki sopimuksen Espanjan pääsarjaan nousseen Zamoran kanssa. Kahden Espanjassa vietetyn kauden jälkeen Tuukkanen palasi Suomeen ja Kotkaan kaudeksi 2013-2014. Kausi päättyi hopeamitaliin, Catzin viedessä jälleen mestaruus. Kesällä 2014 Tuukkanen solmi sopimuksen Hyvinkään Pontevan kanssa.


title: Taru Tuukkanen

text: Tuukkanen synnytti loppuvuodesta 2015 ja pelasi vuodenvaihteessa viisi ottelua Espanjan pääsarjaa Gran Canarian joukkueessa. Helmikuun 2016 alussa hän palasi Hyvinkään Pontevaan ja johdatti joukkueen finaaleihin saakka. Tuukkanen joutui pettymään jo kolmannen kerran, kun jälleen Catz vei mestaruuden nenän edestä. Tuukkasen johdolla Ponteva kuitenkin saavutti seuran ensimmäisen sm-mitalin. Seuraavalla kaudella Tuukkanen saavutti Pontevan kanssa himoitsemansa Suomen mestaruuden lyömällä Espoo Unitedin Martinhallissa ratkaisevassa 5. ottelussa. Kauden päätteeksi Tuukkanen palkittiin Naisten Korisliigan Vuoden pelaajaksi ja finaalien arvokkaimmaksi pelaajaksi.


title: Taru Tuukkanen

text: Kuukausi mestaruuden voittamisen jälkeen julkistettiin Tuukkasen jatkavan Pontevassa. Joulukuussa 2017 hän solmi lyhyen määräaikaisen sopimuksen espanjalaisseura Mann Filter Zaragozan kanssa. Tuukkanen palasi Pontevan paitaan tammikuun lopulla 2018. Kausi päättyi pronssimitaliin.


title: Taru Tuukkanen

text: Tuukkanen pelasi ensimmäisen naisten maaottelunsa 4. huhtikuuta 1998 Saksaa vastaan. 4. tammikuuta 2009 hän pelasi 93:nnen aikuisten maaottelunsa ja teki ottelussa Isoa-Britanniaa vastaan 16 pistettä ylittäen 1 500 maaottelupisteen rajan. Samalla hän nousi 1 515 pisteellään Suomen naisten koripallomaajoukkueen kaikkien aikojen pistetilastossa toiseksi Lea Hakalan jälkeen, joka pelasi maajoukkueurallaan 251 aikuisten maaottelua ja teki 4 139 pistettä. Tuukkasen piste-ennätys maajoukkueessa on 30 pistettä ottelussa Sloveniaa vastaan vuonna 2004.


title: Taru Tuukkanen

text: Tuukkanen on pelannut myös neljä ottelua 22-vuotiaiden maajoukkueessa ja kolme ottelua 20-vuotiaiden maajoukkueessa. Hän oli myös mukana Suomen koripallojoukkueessa Universiadeissa Etelä-Korean Daegussa syksyllä 2003.


title: Brahmaguptan kaava

text: Brahmaguptan kaavalla voidaan löytää geometriassa mielivaltaisen nelikulmion pinta-ala. Yleisimmässä erikoistapauksessaan sillä voidaan laskea jännenelikulmion pinta-ala.


title: Brahmaguptan kaava

text: Helpoiten muistettava muoto Brahmaguptan kaavasta antaa jännenelikulmion, jonka sivun pituudet ovat "a", "b", "c" ja "d", pinta-alan:


title: Brahmaguptan kaava

text: missä s on nelikulmion piirin puolikas:


title: Brahmaguptan kaava

text: Jännenelikulmion pinta-ala = Kolmion formula_3 pinta-ala + kolmion formula_4 pinta-ala:


title: Brahmaguptan kaava

text: Koska formula_6 on jännenelikulmio, on formula_7 Siis formula_8 joten


title: Brahmaguptan kaava

text: Soveltamalla kosinilausetta kolmioihin formula_3 ja formula_4 saadaan


title: Brahmaguptan kaava

text: Sijoittamalla formula_16 (koska kulmat formula_17 ja formula_18 ovat toistensa suplementtikulmia) ja järjestelemällä termejä saadaan


title: Brahmaguptan kaava

text: Sijoittamalla tämä pinta-alan kaavaan saadaan


title: Brahmaguptan kaava

text: joka edelleen voidaan kirjoittaa muodossa


title: Brahmaguptan kaava

text: Koska formula_25 on


title: Brahmaguptan kaava

text: ja lopulta


title: Brahmaguptan kaava

text: Yleisen nelikulmion pinta-alan laskemisessa tarvitaan sivujen pituuksien lisäksi tietää nelikulmion vastakkaisten kulmien summa:


title: Brahmaguptan kaava

text: missa formula_29 on puolet vastakkaisten kulmien summasta. Koska jännenelikulmion vastakkaisten kulmien summa on formula_30, voidaan yleistä kaavaa käyttää jännenelikulmion pinta-alan laskemiseen.


title: Brahmaguptan kaava

text: Brahmaguptan kaavan erikoistapauksena saadaan Heronin kaava.


title: Viestitarkastaja

text: Viestitarkastaja on Suomen puolustusvoimissa viestiaselajin koulutuksen tasoa valvova ja aselajin uudistumisesta vastaava upseeri. Viime vuosina viestitarkastaja on yleensä ollut everstin sotilasarvossa. Nykyään viestitarkastaja toimii lähinnä aselajinsa esitaistelijana ja keulakuvana. Viestitarkastajan hallinnolliset tehtävät on siirretty Johtamisjärjestelmäosaston osastopäällikölle.


title: Viestitarkastaja

text: Viestitarkastajana toimii eversti Yrjö Sairanen.


title: Viestitarkastaja

text: Pääesikunnan johtamisjärjestelmäosaston osastopäällikköinä ovat toimineet:


title: Viestitarkastaja

text: Viestitarkastajana ovat toimineet:


title: Viestitarkastaja

text: Puolustusvoimissa on ollut 1990-luvulta lähtien tunnusomaista että Viestirykmentin komentaja siirtyy virkaurallaan viestitarkastajaksi.


title: Songs of Faith and Devotion

text: Songs of Faith and Devotion on Depeche Moden kahdeksas albumi, joka julkaistiin 22. maaliskuuta 1993. Levy oli yhtyeen kädenojennus rockmusiikkia kohtaan, joka kuitenkin jäi ainoaksi kokeiluksi tällä saralla.


title: Songs of Faith and Devotion

text:
Levy oli viimeinen, jolla Alan Wilder oli soittamassa. Songs of Faith and Devotion on myös ainoa albumi, jolla Wilder soittaa oikeita rumpuja rumpukoneiden sijasta.
Levy oli menestys ja on myynyt tähän päivään mennessä noin 7 miljoonaa kappaletta.


title: Jasmine

text: Jasmine tarkoittaa seuraavia:


title: Tihvinä

text: Tihvinä () on kaupunki Leningradin alueen Tihvinän piirissä Venäjällä. Se sijaitsee Säsjokeen laskevan Tihvinkajoen rannalla 180 kilometriä Pietarista itään. Asukkaita on kaupungissa 58 843 (vuonna 2010) ja koko Tihvinän kunnallispiirissä 71 347.


title: Tihvinä

text: Tihvinä mainitaan ensimmäisen kerran vuonna 1383 Novgorodin Äänisen viidennekseen kuuluneena pogostana. Volgan ja Laatokan välisellä kauppareitillä sijainneesta kylästä tuli jo 1500-luvun alussa huomattava kauppa- ja käsityöläiskeskus. Vuosina 1507–1515 Moskovan suuriruhtinas Vasili III rakennutti entisen palaneen kirkon paikalle suuren kivisen "Uspenskin" eli Neitsyt Marian kuolonuneen nukkumisen kirkon, joka on säilynyt näihin päiviin saakka.


title: Tihvinä

text: Vuonna 1560 Iivana IV perusti Tihvinkajoen vasemmalle rannalle Neitsyt Marian kuolonuneen nukkumisen luostarin. Samalla rakennettiin pieni "Vvedenijen" eli Neitsyt Marian temppeliin tuomisen nunnaluostari sekä kaksi kauppiaiden ja käsityöläisten asuttamaa esikaupunkia. Myöhemmin Neitsyt Marian kuolonuneen nukkumisen luostari ympäröitiin tornein varustetulla muurilla, ja siitä tuli yksi Luoteis-Venäjän puolustuksen keskuksista. Vuonna 1613 ruotsalaiset polttivat Tihvinän esikaupungin ja piirittivät luostaria. 1600-luvulla luostarin puurakennukset korvattiin kivisillä, ja siitä muodostui merkittävä arkkitehtoninen kokonaisuus.


title: Tihvinä

text: 1600–1700-luvulla Tihvinä oli kukoistava kaupan keskus. Sen markkinat olivat maan suurimpia. 1700-luvulla asukkaat vapautuivat luostarin alaisuudesta ja vuonna 1773 Tihvinästä tuli kaupunki. Vuonna 1811 avattu Tihvinän vesitie lisäsi entisestään sen merkitystä.


title: Tihvinä

text: Toisen maailmansodan aikana saksalaiset valtasivat kaupungin 8. marraskuuta 1941 osana operaatiota sulkea Laatokan yli kulkenut Leningradin huoltoreitti, mutta joutuivat vetäytymään neuvostoarmeijan vastahyökkäyksen takia jo 9. joulukuuta samana vuonna. Taistelujen seurauksena kaupunki kärsi huomattavia vahinkoja.


title: Tihvinä

text: Kaupungissa on puunjalostus-, kemian-, rakennus- ja elintarviketeollisuutta. Neuvostoaikana Tihvinässä toimi suuri koneenrakennustehdas Transmaš, jossa oli noin 20 000 työntekijää. Nykyään sen toimintaa jatkaa rautatievaunuja ja armeijan kalustoa valmistava Titran-Ekspress. Lisäksi kaupungissa on Ikean kalustetehdas Swedwood, rakennustarviketehdas Tihvinstroifajans, kemian tehdas Tihvinhimles, trikootehdas Comazo, lihanjalostamo ja leipomo.


title: Tihvinä

text: Tihvinän kautta kulkee Uuden Laatokan ja Vologdan välinen maantie. Kaupungista on linja-autoyhteys Pietariin. Tihvinässä on myös rautatieasema, jonka kautta Pietarin kaukojunat kulkevat mm. Vologdaan, Kiroviin, Permiin, Jekaterinburgiin, Tjumeniin, Arkangeliiin ja Vorkutaan. Paikallisjunat liikennöivät Pikaljovoon, Olhavaan ja Pietariin.


title: Tihvinä

text: Vuodesta 1773 lähtien Tihvinä oli samannimisen, Novgorodin lääniin kuuluneen kihlakunnan keskus. Vuonna 1918 se liitettiin Tšerepovetsin lääniin, ja vuonna 1927 siitä tuli Leningradin alueen Tihvinän piirin hallinnollinen keskus.


title: Tihvinä

text: Kaupungin päämies on Georgi Huhunaišvili ja kaupunginhallituksen päämies Konstantin Polnov.


title: Tihvinä

text: Kaupungin tärkein nähtävyys on vuonna 1560 perustettu Jumalanäidin kuolonuneen nukkumisen luostari, jossa säilytetään kuuluisaa Tihvinän Jumalanäidin ikonia. Etupäässä puusta rakennetussa vanhassa kaupungissa on Kristuksen kirkastuksen katedraali, vanha hotellirakennus ja kauppahalli. Kaupungissa toimii historiallinen museo ja Tihvinässä syntyneelle säveltäjä Nikolai Rimski-Korsakoville omistettu kotimuseo. Vuosittain järjestetään lasten taidefestivaali sekä syyskuinen jazz-tapahtuma.


title: Tihvinä

text: Tihvinän suomalainen ystävyyskaupunki on Imatra.


title: Mary Carey

text: Mary Carey (oikea nimi Mary Ellen Cook) (s. 15. kesäkuuta 1980 Cleveland, Ohio) on yhdysvaltalainen pornonäyttelijä. Mary Careyn taiteilijanimi juontuu hänen huomattavasta yhdennäköisyydestään poplaulaja ja -säveltäjä Mariah Careyn kanssa.


title: Mambo

text: Mambo tarkoittaa seuraavia:


title: Construction Time Again

text: Construction Time Again on Depeche Moden kolmas albumi, joka julkaistiin 22. elokuuta 1983. Yhtyeen musiikki alkoi tällä levyllä muuttua alun poikabändimäisistä vaikutteista kohti vakavasti otettavampia sanoituksia ja tummempia äänimaailmoja. Levy oli myös ensimmäinen, jolla Alan Wilder soitti.


title: Construction Time Again

text: Kolme vuotta myöhemmin ilmestynyt Black Celebration kehitti Construction Time Againin tummasävytteistä tunnelmaa eteenpäin osaksi Depeche Moden tyypillistä äänimaailmaa.


title: Construction Time Again

text: Levyn suurimmaksi hitiksi muodostui "Everything Counts" -kappale. Levy on myynyt maailmanlaajuisesti noin 3 miljoonaa kappaletta.


title: Cassia Riley

text: Cassia Riley (s. 27. lokakuuta 1980, Los Angeles, Kalifornia) on yhdysvaltalainen malli ja pornonäyttelijä. Hänet valittiin huhtikuussa 2005 Penthouse-lehden "Pet of the Monthiksi". Hän oli ehdolla myös vuoden 2006 "Pet of the Yeariksi".


title: Ampakiinit

text: Ampakiini on termi joukolle AMPA-reseptoriin vaikuttavia yhdisteitä. Ne muuttavat tarkkaavaisuutta ja valppautta sekä parantavat oppimista ja muistia. Toisin kuin aiemmin käytetyillä yhdisteillä (esimerkiksi kofeiini, amfetamiini ja ADHD:n hoidossa käytetty metyylifenidaatti), ampakiineilla ei näytä olevan yhtä pahoja pitkäaikaisia sivuvaikutuksia (esimerkiksi unettomuutta). Siksi niiden käyttöä tutkitaan monien vaikeiden sairauksien hoidossa, näihin kuuluvat Alzheimerin tauti, skitsofrenia, ADHD ja Parkinsonin tauti.


title: Lentotekniikan Kilta

text: Lentotekniikan Kilta ry on 4. marraskuuta 1966 Kauhavalla perustettu Ilmavoimien Teknillisen Koulun ja lentoteknillisen koulutushaaran joukko-osastokilta ja rekisteröity yhdistys. Teknillisen koulun siirryttyä Kauhavalta Kuoreveden Halliin, killan kotipaikaksi valittiin Kuorevesi, joka nykyisin kuuluu Jämsään. Paikallisosastotoiminta aloitettiin 1975. Lentoteknillinen kilta kuuluu Ilmavoimien kiltaliittoon ja Maanpuolustuskiltojen Liittoon.


title: Lentotekniikan Kilta

text: Killan nykyinen puheenjohtaja on suolahtelainen Ahti Ojanen. Kilta kerää museoaineistoa Hallinportti-ilmailumuseolle ja harjoittaa tiedotusta sekä järjestää lentonäytöksiä Gloster Gauntletilla. Osa tiedotusta on neljästi vuodessa ilmestyvä Lentoratas-lehti (maksullinen). Killalla on myös Internet-sivut (www.lentotekniikankilta.fi) sekä Facebook-ryhmä.


title: Lentotekniikan Kilta

text: Kilta on osallistunut lentotekniikan perinteen vaalimiseen Suomessa mm. seuraavasti:


title: A Broken Frame

text: A Broken Frame on Depeche Moden toinen albumi, joka julkaistiin 27. syyskuuta 1982. Levy oli ensimmäinen, jolla yhtyeen perustajajäsen Vince Clarke ei soittanut hänen perustettuaan Yazoo-yhtyeen. Clarken lähdön jälkeen Martin Gore otti vastuun yhtyeen kappaleiden kirjoittamisesta. Alan Wilder oli astunut Vince Clarken tilalle kiertueilla, mutta hänellä ei ollut osaa eikä arpaa A Broken Framen tekemiseen. Levy oli bändin edellistä albumia suurempi hitti ja on myynyt noin 2,5 miljoona kappaletta


title: A Broken Frame

text: A Broken Frame on myös ainoa albumi, jonka kappaleita ei ollut edustettuna Depeche Moden 101 ja Remixes 81>04 -albumeilla niiden ilmestyessä.


title: Hansjörg Kunze

text: Hansjörg Kunze (s. 28. joulukuuta 1959 Rostock) on saksalainen entinen kestävyysjuoksija.


title: Hansjörg Kunze

text: Itä-Saksaa edustanut Kunze oli jo nuoruudessaan lahjakas juoksija. Hän pitää edelleen hallussaan alle 18-vuotiaiden Saksan ennätyksiä 2 000 metrin estejuoksussa (5.35,11), 3 000 metrin juoksussa (7.56,4) sekä 5 000 metrin juoksussa (14.20,2). Vuonna 1977 hän sijoittui kolmanneksi nuorten EM-kilpailuissa 3 000 metrin juoksussa. 1979 hän osallistui maailmancupiin, jossa sijoittui 5 000 metrillä neljänneksi. Moskovan olympialaisissa hän karsiutui 5 000 metrin välierissä.


title: Hansjörg Kunze

text: Vuonna 1981 Kunze sijoittui 5 000 metrillä maailmancupissa toiseksi ja Eurooppa-cupissa kolmanneksi. Samana vuonna 9. syyskuuta hän juoksi Rietissä ajan 13.10,40, joka oli uusi Euroopan ennätys. Samassa juoksussa hän onnistui voittamaan kautta siihen asti hallinneen Kenian Henry Ronon. Vuonna 1983 Kunze sijoittui neljänneksi Eurooppa-cupin 5 000 metrillä sekä voitti pronssia Helsingin MM-kilpailuista. Rooman MM-kisoissa 1987 hän sijoittui jälleen 10 000 metrillä kolmanneksi. Seuraavana vuonna hän juoksi 2. heinäkuuta Oslossa ennätyksensä 10 000 metrillä ajalla 27.26,0. Soulin olympialaisissa hän voitti pronssia 5 000 metrillä sekä sijoittui 10 000 metrillä kuudenneksi.


title: Hansjörg Kunze

text: Kunze voitti yhteensä 15 Itä-Saksan mestaruutta uransa aikana. Urheilu-uransa jälkeen hän on toiminut muun muassa urheilukommentaattorina sekä journalistina. Kunze on ollut naimisissa vuodesta 1981 lähtien. Hänellä on kaksi lasta.


title: Typografia

text: Typografia (kreik. τύπος ’muoto’ + γραφή ’kirjoitus’) on tekstin ja kirjainten asettelua, jonka tarkoituksena on helpottaa viestin perillemenoa antamalla tekstille oikeanlainen visuaalinen muoto. Typografian tekijää sanotaan typografiksi ja erityisesti kirjainten suunnitteluun erikoistunutta sanotaan kirjainsuunnittelijaksi.


title: Typografia

text: Typografiaan kuuluu muun muassa kirjasintyypin valinnat, kirjainkoko, tekstin "väri", rivin pituus ja tasaus, riviväli, orpo- ja leskirivit, sanavälit, merkkivälit, palstavälit, sisennykset, otsikointityyli, anfangit ja tekstin korostukset. Myös typografisen merkistön käyttö (kuten oikeanlaisten numerojen ja murtolukujen, ligatuurien, lainausmerkkien tai viivojen valitseminen) kuuluu typografiaan.


title: Typografia

text: Typografiaan voidaan lukea kuuluvaksi lisäksi kirjasintyyppien suunnittelu, joskin vain harvat typografit suunnittelevat kirjasintyyppejä. Laajasti ymmärrettynä typografiaan katsotaan kuuluvaksi myös painotuotteen paperin valinta.


title: Typografia

text:
Typografia kehittyi, kun ihmisten täytyi ilmaista asioita ilman satoja tai tuhansia merkkejä ja kuvia. 1 500 vuotta ennen ajanlaskun alkua foinikialaiset kehittivät aakkoston, joka sisälsi 20 merkkiä. Englannin kielen sana "alphabet" 'aakkosto' juontaa juurensa kreikan aakkoston kahden ensimmäisen kirjaimen "alfan" (α) ja "beetan" (β) nimestä. Vuonna 800 ennen ajanlaskun alkua kreikkalaiset olivat ottaneet käyttöön 20 kirjainta foinikialaisten aakkostosta sekä muokanneet kirjainten muotoa ja ääntämistä.
Italian niemimaalla ensin etruskit ja sittemmin roomalaiset ottivat käyttöön kreikkalaisten aakkoston, muuttivat kirjainten muotoa sekä lisäsivät kirjaimet G, Y ja Z. Pian nämä latinalaiset aakkoset levisivät Eurooppaan, Vähään-Aasiaan ja Pohjois-Afrikkaan.


title: Typografia

text: 150 vuotta ennen ajanlaskun alkua oli pergamentti korvannut papyruksen kirjoituspintana. Tämä mahdollisti kirjoitetun tiedon paremman säilymisen, sillä pergamenttiin voitiin kirjoittaa molemmille puolille ja asiakirja voitiin taittaa sen rikkoontumatta. Paperi kehitettiin noin vuonna 150 Kiinassa.


title: Typografia

text: Ensimmäisellä vuosituhannella roomalaiset numerot, jotka olivat käytössä Euroopassa, sisälsivät seitsemän roomalaista merkkiä. Arabialaiset numerot kehitettiin Intiassa 1 500–2 000 vuotta sitten. Noin vuonna 1000 ne sekä paperinvalmistustaito levisivät Eurooppaan. Numeroiden käyttö omaksuttiin nopeasti kauppiaiden ja tiedemiesten keskuudessa, sillä ne mahdollistivat esimerkiksi desimaalien käytön.


title: Typografia

text: Vuonna 1436 Johann Gutenberg kehitti ensimmäisen kirjapainon, joka perustui viininteossa käytettyyn viininpuristimeen. Samalla hän kehitti musteen, joka oli tarpeeksi vahvaa kiinnittymään metalliin. Vuonna 1455 Gutenberg valmisti 42-rivisen Raamatun, joka oli ensimmäinen nykyaikainen painate. Gutenberg vaikutti gotiikan aikakaudella ja siksi hänen käyttämänsä maailman ensimmäiset metallikirjasimet perustuivatkin tuon aikakauden taivaita kohden kurottaviin korkeisiin ja tiheisiin, päistään murtuneisiin tekstuuran ja fraktuuran kirjoitusmuotoihin.


title: Typografia

text: Saksassa gotiikan vaikutus jatkui pitkään, ja niinpä Suomessakin, joka oli sen voimakkaassa vaikutuspiirissä, painettiin pitkään fraktuurakirjasimilla. Muualla Euroopassa palattiin renessanssin hengessä antiikin henkevyyteen ja valoon. Niinpä tuon ajan huomattavin kirjainmuotoilija Claude Garamond leikkasi vuonna 1540 selvän ja tasapainoisen kirjasimen Garamondin, josta on tullut klassikko.


title: Typografia

text: 1500-luvun alussa Euroopassa oli tuhat kirjapainoa 240 kaupungissa.


title: Speak & Spell

text: Speak & Spell on Depeche Moden debyyttialbumi, joka julkaistiin 5. lokakuuta 1981.


title: Speak & Spell

text: "Speak & Spell" on ainoa levy, jolla Vince Clarke oli vielä mukana. Hän kirjoitti albumin kaikki kappaleet kahta lukuun ottamatta, ennen kuin jätti yhtyeen keskittyäkseen myöhempiin musiikkiprojekteihinsa Yazoo, The Assembly ja Erasure.


title: Speak & Spell

text: Levyn pirteät poikabändimäiset kappaleet ovat lähempänä perinteisempää uusromantiikkaa kuin yhtyeen myöhemmät tuotokset. Tämä johtunee ennen kaikkea Vince Clarken ominaisesta tavasta työstää kappaleita.


title: Speak & Spell

text: "Speak & Spellin" julkaisun jälkeen tapahtuneen Clarken lähdön jälkeen levylle kaksi kappaletta kirjoittanut Martin Gore otti vastuun yhtyeen kappaleiden työstämisestä ja jäljelle jäänyt trio julkaisi "A Broken Frame" -levyn ilman Clarkea vuonna 1982.Vuoden 1988 CD-julkaisun bonuskappaleet


title: Suomen Kuntaliitto

text: Suomen Kuntaliitto ry (lyhenne SKL) on Suomen kuntien muodostama yhdistys, jonka toiminnassa ovat mukana myös Suomen maakuntien liitot, sairaanhoitopiirit sekä koulutuksen ja muiden alojen kuntayhtymät. Kuntaliitto pyrkii edistämään kuntien ja kuntayhtymien toimintaedellytyksiä, yhteistyötä ja elinvoimaa niiden asukkaiden hyväksi. Keinoina ovat edunvalvonta, palvelut ja kehittäminen. Kuntaliitossa työskentelee noin 230 henkilöä pääosin asiantuntijatehtävissä.


title: Suomen Kuntaliitto

text: Kuntaliitto tuo kuntien näkemyksen yhteiskunnalliseen päätöksentekoon ja keskusteluun. Se järjestää seminaareja sekä vuosittain Kuntamarkkinat Helsingissä. Kuntaliitto toimii Helsingin Kallion kaupunginosassa Kuntatalossa.


title: Suomen Kuntaliitto

text: Kuntaliitto syntyi, kun Suomen Kaupunkiliitto, Suomen Kunnallisliitto (aikaisemmalta nimeltään Maalaiskuntien Liitto), Finlands Svenska Kommunalförbund sekä neljä muuta liittoa yhdistyivät. Uuden liiton toiminta alkoi kesäkuussa 1993.


title: Suomen Kuntaliitto

text: Kittilän kunnanjohtaja ilmoitti marraskuussa 2016 esittävänsä kunnanhallitukselle Kuntaliitosta eroamista vuoden 2017 lopussa.


title: Suomen Kuntaliitto

text: Kuntaliiton toimintaa ohjaavat 76-jäseninen valtuusto, joka valitaan joka neljäs vuosi kuntavaalien jälkeen kokoontuvilla Kuntapäivillä, sekä valtuuston valitsema 16-jäseninen hallitus. Kuntaliiton toimitusjohtaja on Jari Koskinen (kok.) sekä varatoimitusjohtajat Timo Reina ja Hanna Tainio (sdp.).


title: Suomen Kuntaliitto

text: Kuntaliitolla on edunvalvontaa tukeva toimisto Brysselissä. Toimisto perustettiin vuodenvaihteessa 1992–1993 yhdessä Ruotsin sisarjärjestön kanssa Suomen EU-jäsenyyden tullessa ajankohtaiseksi. Toimisto välittää ajankohtaista tietoa kunnille tärkeistä EU-asioista, toimii tukikohtana ja kohtauspaikkana Kuntaliiton asiantuntijoiden ja alueiden komitean jäsenten työskennellessä Brysselissä sekä järjestää koulutusta, tapaamisia ja seminaareja EU-asioista.


title: Suomen Kuntaliitto

text: Kunta-alan työnantajia edustava KT Kuntatyönantajat on osa Kuntaliittoa.


title: Suomen Kuntaliitto

text: Kuntaliitto-konserniin kuuluu lukuisia tytäryhtiöitä, jotka keskittyvät muun muassa hankintoihin, koulutukseen, kaupunkisuunnitteluun sekä julkaisutoimintaan.


title: Nikama

text: Nikama () on epäsäännöllisen muotoinen moniulokkeinen luu, joista selkäranka muodostuu. Nikaman solmu () on sen paksu ja tukeva osa, johon nikaman kaari ("arcus vertebrae") ulokkeineen selänpuolella liittyy. Solmu kantaa suurimman osan nikaman kuormasta ja se muodostuu ytimestä sekä sitä ympäröivästä syykehästä. Kaudaaliselta puolelta solmu on kovera, kun taas kraniaaliselta puolelta se on kupera. Nikaman kaaren ulokkeina voi olla dorsaalinen okahaarake ("processus spinosus") ja lateraalisia poikkihaarakkeita ("processus transversus"). Peräkkäisten nikamien nikama-aukot ("foramen vertebrale") muodostavat selkäydinkanavan ("canalis vertebralis").


title: Nikama

text: Nikamien välissä sijaitsevat nikamavälilevyt, jotka antavat selkärangalle liikkuvuuden. Päivän mittaan nämä välilevyt painuvat kasaan tehden ihmisestä lyhyemmän. Yön aikana ne palautuvat alkuperäiseen kokoonsa. Välilevyt toimivat nikamien välissä iskunvaimentimina. Niihin kohdistuva paine vaihtelee kehoon kohdistuvan painovoiman, asennon muutosten ja levon mukaan.


title: Nikama

text: Nikamat jaetaan (järjestyksessä päästä häntään päin) kaularangan muodostaviin kaulanikamiin, rintarangan muodostaviin rintanikamiin, lannerangan muodostaviin lannenikamiin, ristiluun muodostaviin ristinikamiin sekä hännän muodostaviin häntänikamiin. Esimerkiksi ”ensimmäinen rintanikama” on rintanikamista kraniaalisin.


title: Nikama

text: Seitsemän kaulanikamaa ("vertebra cervicalis", mon. "vertebrae cervicales") ovat muihin nikamiin verrattuna pienempiä ja huomattavasti paljon liikkuvampia: päätähän voi kääntää useaan asentoon nikamien liikkuvuuden avulla. Niiden ei tarvitse olla kovin isokokoisia, koska ne kannattelevat vain kallon painoa. Jänteiden avulla kaulanikamiin kiinnittyy lihaksia, esimerkiksi epäkäslihas. Poikkeuksena muihin nikamiin kaulanikamien poikkihaarakkeissa on aukko, "foramen transversarium", jonka sisässä kulkevat nikamavaltimo ja -laskimo.


title: Nikama

text: Ensimmäistä kaulanikamaa kutsutaan atlakseksi eli kannattajanikamaksi ja toista kaulanikamaa kutsutaan aksikseksi eli kiertäjänikamaksi. Atlas niveltyy kallon takaraivoluuhun, jossa on pyöreä niska-aukko. Sen kummallakin puolella on kannattajanikamaan niveltyvä nivelnasta. Atlaksen ja takaraivoluun välillä ei ole nikamavälilevyä kuten ei myöskään atlaksen ja aksiksen välillä.


title: Nikama

text: Kaulanikamien runko pienenee kaudaalisesti ja okahaarakkeet kasvavat kaudaalisesti. Seitsemännen kaulanikaman okahaarake on suurempi ja sivuhaarake puolestaan pienempi kuin muilla kaulanikamilla. Seitsemännestä kaulanikamasta käytetään suuren okahaarakkeensa tähden nimitystä "vertebra prominens". Hevosella on okahaarake vain seitsemännessä kaulanikamassa.


title: Nikama

text: Rintanikamien ("vertebrae thoracicae") lukumäärä vastaa kaikilla eläinlajeilla kylkiluiden lukumäärää. Jokaiseen rintanikamaan niveltyy kaksi kylkiluuta; poikkeuksena ensimmäinen kylkiluu niveltyy vain ensimmäiseen rintanikamaan. Rintanikamissa on voimakkaat okahaarakkeet, jotka toimivat pitkien selkälihasten kiinnityspintana. Rintanikamien okahaarakkeiden korkein kohta on säkä. Terve selkäranka on loivan S-kirjaimen muotoinen, ja rintanikamat sijaitsevat sen keskiosassa.


title: Nikama

text: Lannenikamissa ("vertebrae lumbales") on voimakkaat poikkihaarakkeet, joiden tarkoituksena on suojata selänpuolelta vatsaonteloa sekä toimia pitkien selkälihasten kiinnityspintana. Lannenikamien nikamasolmut ovat suurempia kuin rintanikamien nikamasolmut, jotka ovat taas suuremmat kuin kaulanikamien vastaavat. Tämä johtuu siitä, että lannenikamilla ja niiden nikamasolmuilla on enemmän massaa kannateltavinaan.


title: Nikama

text: Ristinikamissa ("vertebrae sacrales") ei ole erotettavissa erillisiä oka-, poikki- ja nivelhaarakkeita, vaan ne ovat kasvaneet yhteen muodostaen ristiluun. Myös ristinikamien väliset kalkkeutuneet välilevyt ovat mukana muodostamassa ristiluuta. Ristiluu on lihansyöjillä neliömäinen ja muilla eläinlajeilla kolmionmuotoinen. Ristiluu kiinnittyy siipiensä avulla lonkkaluuta muodostavaan suoliluuhun. Ristinikamien fuusioitumisesta johtuen hermojuuret eivät voi jäädä puristuksiin ristinikamien aukoissa vaan hermopinne tapahtuu presakraalisesti ennen ristiluuta.


title: Nikama

text: Häntänikamat ("vertebrae caudales") muodostavat eläinten hännän. Ihmisellä häntänikamat ovat fuusioituneet ja muodostavat häntäluun ("os coccygis").


title: People Are People

text: People Are People on Depeche Moden kokoelmalevy, joka julkaistiin vain Pohjois-Amerikan ja Japanin markkinoille. Levyn merkittävin asia oli tulevalta Some Great Rewardilta irrotettu singlekappale, "People Are People".


title: Saimaankaupunki

text: Saimaankaupunki oli suurkuntahanke, jonka tarkoituksena oli alun perin yhdistää Lappeenranta, Joutseno, Rautjärvi ja Imatra. Rautjärvi jätettiin hankkeesta myöhemmässä vaiheessa pois, koska uudesta kunnasta olisi tullut maantieteellisesti epäyhtenäinen (Imatralla ja Rautjärvellä ei ole yhteistä rajaa, vaan välissä on Ruokolahden kunnan alue). Kuntaliitosneuvottelut aloitettiin vuonna 2001 Imatran, Lappeenrannan ja Joutsenon kesken. Hanke kariutui ensiksi lähinnä kuntien epäilyksiin palvelurakenteensa säilymisen puolesta ja toisessa vaiheessa Imatralla liikkuviin epäilyksiin Lappeenrannan johtoasemasta. Kuntalaisten keskuudessa uutta suurkuntaa ei mielipidemittauksissa juurikaan kannatettu.


title: Saimaankaupunki

text: Marraskuun 2003 liitosneuvottelut kariutuivat ja hanke typistyi kuntayhteistyöhön. Myöhemmin hanke on pelkistynyt aluekeskus Saimaankaupungiksi, joka kuuluu sisäasiainministeriön aluekeskusohjelmaan.


title: Saimaankaupunki

text: Lappeenranta ja Joutseno alkoivat vuonna 2006 selvittää mahdollista kuntaliitosta keskenään – ei kuitenkaan ”Saimaankaupungin” hengessä, vaan puhtaalta pöydältä. Liitos toteutui vuoden 2009 alusta. Tämän jälkeen vielä Ylämaa liittyi osaksi Lappeenrantaa vuoden 2010 alussa sekä Suomenniemi osaksi Mikkeliä ja Etelä-Savoa vuoden 2013 alussa, eikä sen jälkeen ole tapahtunut toistaiseksi yhtään liitosta Etelä-Karjalassa.


title: Marc Girardelli

text: Marc Girardelli (s. 18. heinäkuuta 1963 Lustenau, Itävalta) on luxemburgilainen uransa lopettanut alppihiihtäjä, joka on syntyjään kotoisin Itävallasta. Hän on yksi kaikkien aikojen menestyneimmistä alppihiihtäjistä.


title: Marc Girardelli

text: Girardelli aloitti alppihiihdon 5-vuotiaana vuonna 1969 ja ensimmäisen kilpailunsa hän laski 7-vuotiaana. Aina vuoteen 1976 hän edusti Itävaltaa mutta vaihtoi sitten kansalaisuuttaan, koska halusi isänsä valmentavan häntä. Kansalaisuuden vaihdon takia hän joutui jättämään muun muassa Lake Placidin ja Sarajevon olympialaiset väliin vuosina 1980 ja 1984. Girardelli kärsi urallaan myös tosi pahoista loukkaantumisista, jotka olivat päättää hänen uransa ennen aikojaan.


title: Marc Girardelli

text: Ensimmäisen kilpailunsa maailmancupissa Girardelli laski kaudella 1979–1980 ja ensimmäisen palkintopallisijoituksen hän nappasi vuonna 1981 Wengenistä. Ensimmäisen osakilpailuvoittonsa hän otti vuonna 1983 Jällivaaran pujottelusta. Maailmancupin kokonaiskilpailun voiton hän pystyi saavuttamaan peräti viisi kertaa. Girardelli otti voiton jokaisessa viidessä alppilajissa ja se kertoo siitä, että hän kykeni laskemaan kaikkia alppilajeja tasaisesti ja hyvin. Yhteensä osakilpailuvoittoja hänelle kertyi 43 ja palkintopallisijoja 97.


title: Marc Girardelli

text: Ensimmäisiin arvokisoihinsa hän pystyi osallistumaan vasta vuonna 1985 Valtellinassa, jossa pidettiin maailmanmestaruuskisat. Sieltä hän voitti pujottelun hopeaa sekä suurpujottelun pronssia. Crans Montanan kisoista 1987 hän otti ensimmäisen arvokisavoittonsa alppiyhdistetyssä. Sen jälkeen Girardelli voitti maailmanmestaruuden kolmesti: alppiyhdistetyssä 1989 ja 1996 sekä pujottelussa 1991. Vaikka Girardelli on pystynyt urallaan voittamaan lähes kaiken, olympiakultaa hän ei voittanut ikinä. Kolmissa olympiakisoissa hän voitti kaksi hopeaa.Lajicupien kokonaiskilpailun voitotOlympialaisetMaailmanmestaruuskisat


title: Worms: The Director’s Cut

text: Worms: The Director’s Cut on jatko-osa Worms-pelisarjalle ja on julkaistu vain Amigalle. Peli säilyi muuten samana, mutta pelin muokattavuus lisääntyi. Pelissä pystyy tekemään omia kenttiä, jonka lisäksi uusia aseita tuli 15 kappaletta. Muun muassa pelissä esiintyi ensimmäistä kertaa "Kenny-on-a-Rope", "Concrete Donkey", "Priceless Ming Vase", "Old Woman" ja "Holy Hand Grenade"


title: Worms: The Director’s Cut

text: "Lista pelissä olevista aseista""Pelin salaiset aseet"


title: Some Great Reward

text: Some Great Reward on Depeche Moden neljäs albumi, joka julkaistiin 24. syyskuuta 1984. Levyyn kulminoituu Depeche Moden 1980-luvun selvät musiikilliset vaikutteet industrial-musiikista. Levyn hiteiksi muodostuivat metalliputkiäänillä varustettu "People Are People", sadomasokismiin viittaava "Master and Servant" ja tummasävytteinen "Blasphemous Rumours".


title: Some Great Reward

text: Levy oli ensimmäinen, jolla Martin Gore tulkitsee kaksi kappaletta ("It Doesn't Matter" ja "Somebody"), tämä muodostui tavaksi tulevilla Depeche Moden levyillä. Edellisillä levyillä hän lauloi vain yhden kappaleen verran. Levyä on myyty yli 4 miljoonaa kappaletta maailmanlaajuisesti.


title: Uusromantiikka

text: Uusromantiikan ajaksi kutsutaan 1800-luvun ja 1900-luvun vaihdetta, jolloin taiteessa ja kirjallisuudessa nousivat uudelleen esiin romantiikan aiheet. Suomessa uusromantiikka ilmeni etenkin kansallisromantiikkana. Venäläistäminen oli tuona aikana ajankohtaista Suomessa. Tämä synnytti suomalaisissa tarpeen korostaa ja säilyttää oma kieli ja kulttuuri. Uusromantiikka sai vaikutteita symbolismilta, ja suomalaiset kirjailijat ja taiteilijat esittivätkin esimerkiksi venäläistämispolitiikan vastaista kamppailua vertauskuvin.


title: Somerin taistelu

text: Somerin taistelu oli jatkosotaan liittyvä meritaistelu Suomenlahden itäosassa, pienen Somerin kalliosaaren luona.


title: Somerin taistelu

text: Talvisodan jälkeen, välirauhan aikana, Neuvostoliitto vahvisti otettaan Kotkan tuntumassa. Neuvostoliitto varusti Suursaaren sekä Somerin ja Narvin saaret, joita vastaan Suomen merivoimat ryhmittivät Kotkan rannikkopatteriston.


title: Somerin taistelu

text: Jatkosota alkoi 25. kesäkuuta 1941 ja saman vuoden joulukuussa suomalaiset valtasivat Suursaaren sekä Somerin ja muita pieniä saaria.


title: Somerin taistelu

text: Venäläiset yrittivät 8. heinäkuuta 1942 vallata Somerin linnakesaaren takaisin hyökäten ensin ilmasta ja sitten vartio- ja moottoritorpedoveneiden voimin. Aamuyöllä alkaneessa hyökkäyksessä venäläiset saivat saaren itäpään haltuunsa 150 miehen voimin, mutta Osasto Tupolan voimin suomalaiset tekivät vastahyökkäyksen ja torjuivat vähitellen venäläisten yritykset saada lisää miehiä maihin.


title: Somerin taistelu

text: Somerin linnakkeen joukot ryhtyivät päivän valjettua vastahyökkäykseen klo 13.10 ja saartorengas murtui lopullisesti 9. heinäkuuta 1942. Ulko-Tammion linnake osallistui Somerin taisteluun kolmella raskaalla 152/45 C -tykillään, jonka kantama oli 19 kilometriä.


title: Somerin taistelu

text: Taistelut saaresta päättyivät suomalaisten voittoon, kun taisteluun oli ottanut osaa lähes koko Suomen laivasto. Voiton päivä osui laivaston vuosipäivälle, jota vietetään 9. heinäkuuta.


title: Somerin taistelu

text: Saarta puolustivat Suomen laivaston ja rannikkojoukkojen lisäksi ilmavoimat. Tappiosta huolimatta venäläisten meri- ja ilmavoimat jatkoivat toimintaansa alueella aina 11. heinäkuuta 1942 asti.


title: Somerin taistelu

text: Neuvostoliitto menetti taistelussa 16 vartio- ja moottoritorpedovenettä sekä saarella 128 miestä. Somerin linnake onnistui upottamaan 17 ja vaurioittamaan 13 alusta, joiden mukana arvioitiin hukkuneen 210 miestä.


title: Somerin taistelu

text: Suomalaisten tappiot olivat 17 kaatunutta ja 45 haavoittunutta.


title: Dmytro Firtaš

text: Dmytro Firtaš (, synt. 2. toukokuuta 1965, Zalištšykyn piiri, Ternopilin alue, Ukrainan SNT) on ukrainalainen liikemies ja oligarkki.


title: Dmytro Firtaš

text: Hän hallitsee omistuksiaan pääasiassa Group DF Limited -yhtymän välityksellä. Omistus kohdistuu energia-, rahoitus-, kiinteistö- ja maataloussektoreille. Firtaš on omistanut esimerkiksi merkittävän osan RosUkrEnergosta.


title: Dmytro Firtaš

text: Oligarkki Firtaš on kuulunut Ukrainan rikkaimpiin ihmisiin. Esimerkiksi Ukrainan Korrespondent-lehti luokitteli hänet vuonna 2013 Ukrainan 8. varakkaimmaksi ihmiseksi 2,3 miljardin Yhdysvaltain dollarin omaisuudellaan. Hänet tunnettiin Ukrainan parlamentin helmikuussa 2014 syrjäyttämän Viktor Janukovitšin tukijana. Firtaš oli Yhdysvaltain antaman etsintäkuulutuksen perusteella pidätettynä Itävallassa maaliskuussa 2014, mutta vapautui 125 miljoonan euron takuita vastaan odottamaan oikeudenkäyntiä.


title: Exciter (albumi)

text:
Exciter on Depeche Moden kymmenes albumi, joka julkaistiin 14. toukokuuta 2001. Levyn tuotti Björkin kanssa usein yhteistyötä tehnyt Mark Bell, joka tunnetaan myös "LFO":sta. Levyn hiteiksi nousivat "Dream On" ja "I Feel Loved". Levy ei menestynyt juurikaan Euroopan ulkopuolella.
Levy päätyi parhaimmillaan Suomen virallisen listan toiselle sijalle ja myi kultaa. Albumia on myyty maailmanlaajuisesti noin 3 miljoona kappaletta


title: Shaun Murphy

text: Shaun Murphy (s. 10. elokuuta 1982) on englantilainen snooker-ammattilainen, joka tunnetaan lempinimillä ”The Wiston Warrior”, "Smurphy" ja ”The Magician”.


title: Shaun Murphy

text: Murphystä tuli snookerin ammattilainen vuonna 1997 jo 14-vuotiaana. Hän on harras kristitty ja on BBC:n haastattelussa kertonut rukoilevansa ennen tärkeitä pelejä. Hän asuu nykyään Rotherhamissa ja hänen paras ranking-sijoituksensa on 3. Murphy on urallaan voittanut kolme suurinta turnausta ja suorittanut ns. Triple Crownin: maailmanmestaruuden vuonna 2005, "UK Championship" -turnauksen vuonna 2008 ja "The Masters" -turnauksen vuonna 2015. Hän on myös tehnyt 448 sadan pisteen ylittävää lyöntisarjaa ammattilaisturnauksissa mukaan lukien 147 pisteen "maksimibreikin" viisi kertaa. .


title: Shaun Murphy

text: Smurphy aloitti snookerin 8-vuotiaana ja jo 10-vuotiaana hän teki ensimmäisen yli 100 pisteen lyöntisarjan. Ammattilaisena Murphy aloitti vuonna 1998.


title: Shaun Murphy

text: Vuonna 2000 Murphy voitti "Benson & Hedges Championship" -turnauksen, jossa hän teki seuraavana vuonna uransa ensimmäisen 147 pisteen maksimaalisen lyöntisarjan.


title: Shaun Murphy

text: Vuonna 2004 Murphy selvitti tiensä "British Open" -turnauksen semifinaaliin.


title: Shaun Murphy

text: Murphy voitti vuonna 2005 snookerin maailmanmestaruuden lyömällä niukasti walesiläisen Matthew Stevensin finaalissa luvuin 18–16 . Hänen aiemmat vastuksensa turnauksessa olivat John Higgins, Steve Davis ja Peter Ebdon, joten hän voitti sijoittamattomana pelaajana altavastaajana kolme maailmanmestaria. Vuoden 2006 samaisissa kisoissa Ebdon pudotti hänet jatkosta neljännesfinaalissa luvuin 13–7.


title: Shaun Murphy

text: Maailmanmestaruuden jälkeen Murphy ei voittanut lähes kahteen vuoteen yhtään ranking-turnausta, kunnes helmikuussa 2007 hän voitti "Malta Cup" -turnauksen.


title: Shaun Murphy

text: Kaudella 2007/2008 Murphy saavutti finaalipaikat "Pot Black"-, "Malta Cup" sekä "Honghe Industrial China Open"-turnauksessa ja semifinaalipaikat "Grand Prix"-, "Northern Ireland Trophy"- sekä " Maplin UK Championship" -turnauksessa. "Malta Cupissa" Murphy otti jälleen yhteen "Pot Black"-turnauksen finalistiparinsa Ken Dohertyn kanssa ja saavutti "Malta Cup"-voiton toisena vuonna peräkkäin. Valitettavaa hänen ranking-listalla ykkössijoitetuksi pääsemisen kannalta oli se, että tällä kertaa "Malta Cup" ei tarjonnut pelaajille ranking-pisteitä vaan kyseessä oli kutsuturnaus. Murphy teki myös turnauksen suurimman lyöntisarjan 137 semifinaalissa nuorta kiinalaista Ding Junhuita vastaan. "China Openin" finaalissa Murphy pelasi vihamiestään Stephen Maguirea vastaan, mutta hävisi tiukasti erin 9-10. maailmanmestaruusturnauksessa Ali Carter pudotti Murpyn jo toisella kierroksella, mutta upeasti sujunut kausi päättyi kolmanteen sijaan ranking-listalla.


title: Shaun Murphy

text:
Kausi 2008/2009 ei käynnistynyt Murphy osalta vakuuttavasti, sillä avausturnauksessa "Northern Ireland Trophy" Murphy hävisi jo ensimmäisen ottelunsa vanhalle konkarille Dave Haroldille, joka ylsi aina finaaliin saakka haastamaan Ronnie O’Sullivanin onnistumatta kuitenkaan saavuttaa turnausvoittoa 14 vuoden tauon jälkeen. Sama toistui myös "Roewe Shanghai Masters"-, "London Royal Watches Grand Prix"- ja "Bahrain Championship" -turnauksissa, joissa Murphy hävisi ensimmäiset ottelunsa. Murphy teki kuitenkin näyttävän paluun syyskauden päättävässä "Maplin UK Championship"-turnauksessa, jossa hän kaatoi tiukassa finaaliottelussa Marco Fun erin 10-9, saavuttaen näin 7 500 ranking-pistettä ja 100 000 punnan voittoshekin. "Welsh Open" -turnauksessakin Murphy oli hyvässä iskussa ja eteni neljännesfinaaliin, jossa kuitenkin vuoden 2008 maailmanmestaruuskisoista lähtien uskomattoman hyvin esiintynyt Ali Carter pudotti hänet erin 5-3.
Kausi 2009/2010 ei tuonut ranking-turnausvoittoja, mutta "Premier League" -kutsuturnauksessa Murphy lopetti Ronnie O’Sullivanin viiden peräkkäisen turnausvoiton putken. Kauden hyvät saavutukset tulivat avaus- ja lopetusturnauksissa. "Roewe Shanghai Masters"-turnauksessa Murphy pelasi itsensä semifinaaliin ja maailmanmestaruusturnauksessa neljännesfinaaliin. Muuten hän hävisi monessa turnauksessa jo ensimmäisen kierroksen ottelunsa. Kauden päätteeksi Murphy putosi listalla sijalle 7. Kesällä pelatussa "Rundili Wuxi Classic"-kutsuturnauksessa Murphy kuitenkin osoitti taistelijan luonteensa nousten finaalissa kovasta tappioasemasta turnauksen voittoon. Finaalissa kaatui Ding Junhui erin 9-8.
Kausi 2010/2011 käynnistyi kesällä hyvin, sillä Murphy nousi "Rundili Wuxi Classic"-turnauksessa voittoon . Finaalissa vastassa oli Ding Junhui. Lokakuun alussa Murphy kukisti Belgiassa pelatun pienemmän ranking-turnauksen "Euro Players Tour 2":n finaalissa Matthew Couchin erin 4-2 .


title: Shaun Murphy

text: Shaun Murphyllä on Maguiren kanssa erimielisyyksiä. Vuoden 2004 "Grand Prix"-turnauksessa Murphy pyysi tuomaria mitätöimään yhden Maguiren voittamista eristä, koska tämä lähti hakemaan liituaan takahuoneesta kysyen luvan tuomari Johan Oomenilta . Maguiren ollessa pois pöydän äärestä, Murphy puhutteli tuomaria ja Maguire sai rangaistuksen, koska peli ei alkanut aikataulun mukaisesti . Maguire voitti kuitenkin ottelun erin 5-2. Voitettuaan Murphyn vuoden 2007 "Welsh Open"-turnauksen finaalin jälkeen Maguire sanoi: "That put the icing on the cake but we've always had a rivalry. I dislike him and I think he dislikes me. I try hard to beat everyone but it would have hurt more if I'd lost to him". Vuoden 2006 maailmanmestaruuskisoissa Maguire sanoi hävittyään Marco Fu'lle: "I don't want to be a fat world champion", viitaten Murphyyn .


title: Shaun Murphy

text: Murphy harjoittelee usein ystävänsä Mark Selbyn kanssa, joka pääsi vuonna 2007 MM-finaaliin, ja jatkoi kaudella 2007/2008 vahvasti kahdella turnausvoitolla nousten ranking-listalla Murphyn perään neljänneksi kaudelle 2008/2009.


title: Shaun Murphy

text: Shaun Murphy on tunnettu loistavasta lyöntitekniikastaan, jota pidetään jopa maailman parhaana. Hän on myös tunnettu kovana taistelijana, josta osoituksena myös em. maailmanmestaruusfinaalivoitto huomattavasti kokeneemmasta Matthew Stevens'stä.


title: Shaun Murphy

text: Tavoitteekseen Murphy on julkisesti kertonut asettaneensa ykkössijoitetun pelaajan aseman ranking-listalla. Kaudella 2007/2008 hänellä oli hyvä mahdollisuus saavuttaa tämä tavoite, koska hänet oli sijoitettu kolmanneksi kauden alussa, mutta Ronnie O’Sullivanin huikea kausi esti toistaiseksi tämän tavoitteen saavuttamisen. O’Sullivan muun muassa voitti tällä kaudella kaksi suurinta turnausta: "UK Championshipin" sekä maailmanmestaruuden.


title: Shaun Murphy

text: Lihavoitu teksti tarkoittaa lajin ennätystä.


title: Max Biaggi

text: Massimiliano ”Max” Biaggi (s. 26. kesäkuuta 1971 Rooma, Italia) on italialainen ratamoottoripyöräilijä. Hän on 250-kuutioisten MM-sarjan nelinkertainen maailmanmestari ja Superbiken maailmanmestari 2010 ja 2012.


title: Max Biaggi

text: Häntä on myös kutsuttu nimillä "Rooman keisari" ja "Mad Max".


title: Max Biaggi

text: Ennen Road Racing -uraansa, Biaggi pelasi jalkapalloa AS Roma -joukkueessa. Kavereidensa ansiosta hän ihastui moottoripyöriin ja päätti aloittaa uransa niissä. Biaggi voitti 1991 sekä 125-kuutioisten Italian mestaruuden ja 250-kuutioisten Euroopan mestaruuden. Samana vuonna hän ajoi neljä kilpailua 250-kuutioisten MM-sarjassa.


title: Max Biaggi

text: Seuraavalla kaudella Biaggi voitti ensimmäisen 250-kuutioisten kilpailunsa ja seuraavana vuonna uransa toisen. Vuonna 1994 hän voitti viisi kilpailua ja varmisti uransa ensimmäisen maailmanmestaruuden. Maailmanmestaruuden hän otti myös vuosina 1995, 1996 ja 1997.


title: Max Biaggi

text: Vuonna 1998 Biaggi pääsi siirtymään ratamoottoripyöräilyn kuninkuusluokkaan, 500-kuutioisiin pyöriin. Jo avauskaudellaan hän voitti kaksi kilpailua ja oli yhteispisteissä toinen. 1999 Biaggi oli MM-sarjan neljäs, mutta kaudet 2000–2004 hän oli MM-sarjassa vuorotellen toinen ja vuorotellen kolmas. Kaudella 2005 Biaggi ei onnistunut voittamaan yhtään osakilpailua ja MM-pisteissä hän oli viides. Tuo jäi hänen viimeiseksi kaudekseen MM-sarjassa, kun nuori Daniel Pedrosa korvasi hänet.


title: Max Biaggi

text: Kauden 2007 Biaggi ajoi World Superbike -sarjassa Alstare Suzuki Corona Extra -tiimissä. Hän ajoi voittoon uransa ensimmäisessä Superbike-kilpailussaan Losailissa 24.2.2007. Biaggi päätyi MM-pisteissä kolmannelle sijalle ollen paras rookie-kuski 36-vuotiaana. Hän onnistui voittamaan kauden aikana kolme osakilpailua, oli 6 kertaa toinen ja nappasi seitsemän kolmatta sijaa. Kauden päätteeksi talli kuitenkin ilmoitti lopettavansa MM-sarjassa, joten Biaggi joutui etsimään uutta tallia.


title: Max Biaggi

text: Syksyllä 2007 Suomessa uutisoitiin Biaggin tekevän paluuta MotoGP-sarjaan, kunnes lokakuun 2007 lopulla Ducatin kakkostiimi Ducati Sterilgarda ilmoitti tehneensä sopimuksen Maxin kanssa kaudeksi 2008.


title: Max Biaggi

text: Kausi 2008 oli Biaggille hyvin vaikea. Kahdessa ensimmäisessä kilpailussa Losailissa hän pääsi lupaavasti palkintokorokkeelle ollen ensin 2. ja sitten 3., mutta sen jälkeen menestystä ei tullut ja oli lupputuloksissa vasta 7.sijalla.


title: Max Biaggi

text: Kaudeksi 2009 Max Biaggi siirtyi ajamaan Aprilian tehdastiimissä. Ensimmäisellä kaudellaan Aprilialla hän päätyi 4. sijalle Superbiken MM-sarjassa ottaen yhden voiton Brnon GP:ssä.


title: Max Biaggi

text: Kaudella 2010 Biaggi varmisti mestaruutensa viimeistä edellisessä kilpailussa. Hän johti MM-sarjaa toukokuusta lähtien. Biaggi otti tuplavoitot 4 kertaa kauden aikana; Superbiken MM-sarjassa ajetaan saman päivän aikana kaksi kisaa. Lisäksi Max onnistui nappaamaan Brnon kisasta viikonlopun aikana 1. ja 2. sijat. Viimeisen kilpailuviikonlopun ensimmäisen kilpailun 4. sijallaan Biaggi varmisti tallilleen Aprilialle tallimestaruuden.


title: Max Biaggi

text: Kaudesta 2011 muodostui Biaggille ja tallille pettymys monien vastoinkäymisten jälkeen, hyvänä esimerkkinä Monzassa saatu varikon läpiajorangaistus johtoasemasta. Voittoja tuli lopulta vain kaksi. Saksassa Biaggi loukkasi vasemman jalkansa kaaduttuaan harjoituksissa, mikä esti häntä osallistumasta Imolan ja Magny-Coursin osakilpailuihin. Lukuisten kakkostilojen ansiosta hän ylsi kuitenkin kolmanneksi.


title: Max Biaggi

text: Kausi 2012 oli huomattavan tasainen, voittoja tuli vain viisi, mutta tasaisen varmalla linjalla Biaggi varmisti itselleen toisen maailmanmestaruutensa viimeisessä osakilpailussa vain puolella pisteellä ennen Englantilaista Tom Sykesia.


title: Max Biaggi

text: Biggi ilmoitti marraskuussa 2012 lopettavansa kilpailu-uransa ja keskittyvänsä perhe-elämään jatkossa.


title: Max Biaggi

text: Biaggi on urallaan lähes aina ajanut numerolla 3, mutta kauden 2011 Biaggi aloitti numerolla 1 hallitsevana maailmanmestarina.


title: Eural Trans Gas

text: Eural Trans Gas oli vuonna 2002 perustettu Venäjän Ukrainaan myymän maakaasun unkarilainen välitysyhtiö, jonka Ukrainan pääministeri Julija Tymošenko pani rikostutkintaan. Yhtiön työtä jatkamaan perustettiin vuonna 2004 Gazpromin ja kahden ukrainalaisten liikemiehen (Dmytro Firtash ja Ivan Fursin) puoliksi omistama Rosukrenergo, joka rekisteröitiin Sveitsiin itävaltalaisen osuustoiminnallisen pankin, Raiffeisenin tytäryhtiön omistukseen.


title: Eural Trans Gas

text: Eural Trans Gas Ltd:ä epäiltiin yhteyksistä suurrikolliseen Semjon Mogilevitšiin.


title: Donovan

text: Donovan (oik. Donovan Philips Leitch, s. 10. toukokuuta 1946 Maryhill, Glasgow, Skotlanti) on skotlantilainen muusikko.


title: Donovan

text: Brittiläisistä folk-piireistä lähtenyt Donovan nousi kuuluisuuteen Isossa-Britanniassa vuoden 1965 alkupuolella esiinnyttyään useissa televisio-ohjelmissa. Hänen suosionsa rajoittui aluksi Britteinsaarille, mutta solmittuaan sopimuksen amerikkalaisen Epic Recordsin kanssa ja aloitettuaan yhteistyön musiikkituottaja Mickie Mostin kanssa hänestä tuli kansainvälisesti tunnettu. Donovan kehitti menestyksekkään tyylin, joka yhdisti folkia, jazzia, poppia, psykedeliaa ja maailmanmusiikkia.


title: Donovan

text: Donovan nousi nopeasti yhdeksi Britteinsaarten aikansa kuuluisimmista ja menestyneimmistä artisteista. Vuosien 1966 ja 1970 välillä hänellä oli lukuisia menestyssinglejä ja -albumeita Atlantin molemmin puolin. Hän ystävystyi The Beatlesin kanssa ja työskenteli myös yhdessä yhtyeen kanssa. Donovanin kaupallinen menestys hiipui hänen lopetettuaan työskentelyn Mostin kanssa vuonna 1969, vaikkakin hän jatkoi esiintymisiä ja levyttämistä läpi 1970- ja 1980-lukujen. Donovanin suosio ja maine laski: kriitikot pilkkasivat hänen lempeää musiikillista tyyliään ja hippi-imagoaan erityisesti punkrockin saavuttua.


title: Donovan

text: 1990-luvulla Donovanin arvostus alkoi jälleen nousta. Vuonna 1996 hän julkaisi arvostetun tuottajan ja Donovan-fanin Rick Rubinin kanssa albumin "Sutras".


title: Donovan

text: Donovanin tunnetuimpia lauluja ovat muun muassa Ison-Britannian singlelistan kärkikymmenikköön yltäneet "Catch the Wind" (1965), "Colours" (1965), "Sunshine Superman" (1966), "Mellow Yellow" (1967), "Jennifer Juniper" (1968) sekä "Hurdy Gurdy Man" (1968), jota Volkswagen käytti automainoksessaan 2000-luvulla.


title: Semjon Mogilevitš

text: Semjon Judkovitš Mogilevitš (s. 30. kesäkuuta 1946 Kiova) on ukrainalaissyntyinen juutalainen kansainvälinen rikollinen. Hän on maailman tunnetuimpia rikollisjohtajia, jota syytetään asekaupasta, huumekaupasta, uraanikaupasta ja useista murhista. Taloustieteellisen tutkintonsa vuoksi lempinimellä "Brainy Don" tunnettu Mogilevitš johti 1990-luvulta lähtien voimakasta itäeurooppalaista rikollissyndikaattia ja oli Interpolin, FBI:n ja Britannian poliisin etsintälistoilla. Hänet pidätettiin tammikuussa 2008 Moskovassa.


title: Semjon Mogilevitš

text: Mogilevitš on tunnettu myös nimillä "Sergei Schneider, Semjon Palagnjuk, Semjon Teleš, Semjon Mogilevks, Šimon Makelvitš, Suvorov, Don Simeon" ja ""Seva"".


title: Semjon Mogilevitš

text: Mogilevitš sai kolme vuotta vankeutta 1970-luvulla luvattomasta valuutanvaihdosta ja myöhemmin neljä vuotta muista valuuttaoperaatioista. 1980-luvulla hän ryhtyi järjestämään Neuvostoliitosta Israeliin muuttaneiden juutalaisten omaisuuden myyntiä, luvaten lähettää näille osuuden omaisuudesta. Tällä pääomalla hänen epäillään järjestäneen aseiden salakuljetusta, prostituutiota, uhkapelejä ja mustan pörssin kauppaa.


title: Semjon Mogilevitš

text: 1990-luvulla Mogilevitš siirtyi Israeliin ja sai Israelin kansalaisuuden. Hän meni naimisiin unkarilaisen Katalin Pappin kanssa vuonna 1991. Vuonna 1992 hän osti Unkarista tehtaan, jonka toimialaksi oli rekisteröity ilmatorjunta-aseiden ja ohjusten valmistaminen. Mogilevitš laajensi ravintolatoimintaansa Unkarissa.


title: Semjon Mogilevitš

text: 31. toukokuuta 1995 Unkarin poliisi järjesti etsinnän hänen ravintolassaan U Holubu'ssa ja tavoitti sieltä venäläisen ja ukrainalaisen rikollisjärjestön edustajia. Mogilevitš laajensi toimintaansa Euroopassa ja FBI alkoi etsiä häntä. Myöhemmin hänen on epäilty osallistuneen myös Eural Trans Gasin maakaasun välityskauppaan.


title: Semjon Mogilevitš

text: Venäjän poliisi pidätti Mogilevitšin Moskovassa 23. tammikuuta 2008.


title: Kaisa Ikola

text: Kaisa Elina Ikola (nyk. Viitala, s. 7. kesäkuuta 1974 Lapua) on suomalainen historiantutkija ja kirjailija. Ikola on opiskellut Suomen historiaa ja valmistunut Tampereen yliopistosta vuonna 2000. Ensimmäisen julkaistun kirjansa "Lauran syyslukukausi" Ikola kirjoitti 12-vuotiaana. Kirja voitti nuorten Kontakti-kirjoituskilpailussa oman sarjansa. Kontakti-sarjassa ilmestyi myös "Lauran kevätlukukausi". Ikolan Laura-kirjat kertovat ala-asteikäisistä, Hullu luokka -kirjat yläasteikäisistä ja Ylämaa-sarjan tapahtumaympäristönä on 1600–1700-lukujen Skotlanti. Hullu luokka -kirjojen tapahtumat ja henkilöhahmot pohjautuvat suurimmaksi osaksi Ikolan omaan elämään. Kaksi ensimmäistä Hullu luokka -kirjaa Ikola kirjoitti yhdessä luokkatoverinsa Minna Kulmalan kanssa.


title: Kaisa Ikola

text: Lisäksi Ikola on julkaissut useita historiallisia tutkimuksia.


title: Kaisa Ikola

text: Ikola sairastaa harvinaista luustosairautta "Osteogenesis Imperfectaa", jonka takia hänen luunsa murtuvat helposti. Lapsuudessaan hän joutui viettämään runsaasti aikaa sairaalassa murtumien ja leikkauksien takia. Vaikka lääkärin ennusteen mukaan Ikolan olisi pitänyt joutua pyörätuoliin, aikuisiällä sairaus ei ole kuitenkaan rajoittanut hänen elämäänsä muuten kuin, että hän on jäänyt hyvin lyhyeksi ja joutuu edelleen varomaan luiden murtumista.


title: Ocean

text: Ocean tarkoittaa muun muassa seuraavia:


title: Algirdas Brazauskas

text: Algirdas Mykolas Brazauskas (22. syyskuuta 1932 Rokiškis – 26. kesäkuuta 2010 Vilna) oli liettualainen poliitikko. Hän edusti vuosina 1965–1990 Liettuan kommunistista puoluetta, vuosina 1990–2001 Liettuan demokraattista työväenpuoluetta ja tämän jälkeen Liettuan sosiaalidemokraattista puoluetta. Hän toimi maansa presidenttinä 25. helmikuuta 1993 – 25. helmikuuta 1998 ja pääministerinä 3. heinäkuuta 2001 – 31. toukokuuta 2006. Maansa johdossa hän oli jo kommunistisen puolueen pääsihteerinä vuosina 1988–1989 sekä korkeimman neuvoston puheenjohtajana vuosina 1990 ja 1992.


title: Algirdas Brazauskas

text: Brazauskas syntyi Rokiškisissa ja valmistui Kaunasin polyteknillisestä instituutista vuonna 1956. Hän toimi neuvostotasavallan rakennusmateriaaleista vastaavana ministerinä vuosina 1965–1967, valtion suunnittelukomitean varajohtajana 1967–1977 ja Liettuan kommunistisen puolueen keskuskomitean sihteerinä 1977–1987. Vuonna 1988 hänet valittiin pääsihteeriksi. Brazauskasin johdolla puolue tuki Latvian itsenäisyysliikettä, erosi Neuvostoliiton kommunistisesta puolueesta ja muuttui Liettuan demokraattiseksi työväenpuolueeksi.


title: Algirdas Brazauskas

text: Vuoden 1992 parlamenttivaalien jälkeen Brazauskasista tuli parlamentin puhemies ja Liettuan väliaikainen presidentti. Vuonna 1993 hän voitti presidentinvaalit saatuaan 60 prosenttia äänistä. Hän toimi virassaan helmikuuhun 1998 saakka. Brazauskas ei osallistunut vuoden 1998 presidentinvaaleihin; hänen seuraajakseen valittiin Valdas Adamkus.


title: Algirdas Brazauskas

text:
3. heinäkuuta 2001 parlamentti nimitti Brazauskasin Liettuan pääministeriksi. Hän jatkoi tehtävässään vuoden 2004 vaalien jälkeen sosiaalidemokraattien ja Artūras Paulauskasin Uusi liitto (sosiaaliliberaalit) -nimisen puolueen saatua niissä yhteislistalla toiseksi eniten paikkoja, Työväenpuolueen jälkeen.
Hänen hallituksensa erosi vuonna 2006, kun viisi Työväenpuolueen ministeriä oli jättänyt hallituksen korruptiosyytösten vuoksi.


title: Algirdas Brazauskas

text: Tämän jälkeen Brazauskas johti vielä Sosiaalidemokraattista puoluetta toukokuuhun 2007, jolloin hän luovutti johdon Gediminas Kirkilasille.


title: Algirdas Brazauskas

text: Brazauskas kuoli kotonaan Vilnassa 26. kesäkuuta 2010 sairastettuaan pitkään imusolmukesyöpää.


title: Pirkanmaan Plättä

text: Pirkanmaan Plättä on vuosina 1975–2014 jaettu suomalainen kirjallisuuspalkinto vuoden parhaalle lasten tai nuorten kirjalle. Voittajan äänestivät pirkanmaalaiset lapset ja nuoret Suomen Nuortenkirjaneuvoston Tampereen osaston ja Tampereen kaupunginkirjaston toteuttamassa äänestyksessä. Palkinto jaettiin viimeisen kerran vuonna 2014.


title: Pirkanmaan Plättä

text: Vuonna 1975 ensimmäisen kerran myönnetty Plättä-palkinto oli Suomen ensimmäinen lasten itsensä valitsema lastenkirjallisuuspalkinto. Sen perustajana voidaan pitää Tampereen kaupunginkirjaston entistä johtajaa, Mikko Mäkelää, jonka aloitteesta hankittiin 20 vuosina 1975–1994 palkinnoksi jaettua Taisto Toivosen puupiirrosta. Piirros kuvaa Jalmari Finnen kirjojen Kiljusen herrasväkeä seuraamassa Pitkäjärveläiset-näytelmää. Nimensä palkinto sai Kiljusen perheen tyttären mukaan.


title: Pirkanmaan Plättä

text: Palkintoa oli tarkoitus myöntää 20 vuoden ajan, mutta kirjailijoiden toiveesta sen jakamista jatkettiin ja uusia palkintotauluja ostettiin Jalmari Finnen säätiön apurahan tuella. Vuodesta 1995 palkintona oli taidegraafikko Tuula Lehtisen värigrafiikkatyö Maailmankuva (1992).


title: Pirkanmaan Plättä

text: Äänestysinto hiipui vähitellen ja palkinto myönnettiin usein samoille kirjailijoille. Tampereen kaupunginkirjasto päätti lopettaa palkinnon myöntämisen vuoden 2014 jälkeen. Viimeisen Plätän sai Marketta Könönen, pitkäaikainen Plättä-palkinnon ”primus motor”.


title: Pirkanmaan Plättä

text: Palkinto jaettiin vuosittain 20. marraskuuta. Samaa kirjailijaa ei voitu palkita kahtena peräkkäisenä vuonna. Ennen vuotta 1999 sama kirjailija voitiin palkita aikaisintaan viiden vuoden kuluttua ja vuosien 1999–2003 sääntöjen mukaan kolmen vuoden kuluttua.


title: Valashai

text: Valashai ("Rhincodon typus") on kaikkein suurin hailaji ja samalla maailman suurin kala. Se voi kasvaa 12 metriä pitkäksi ja voi painaa yli 21,5 tonnia. Vaikka valashai on suurikokoinen, se syö hetulavalaiden tapaan planktonia, jota se siivilöi vedestä. Valashai on rauhallinen eläin eikä häiriinny, vaikka ihminen sukeltaisi sen vierellä.


title: Valashai

text: Valashaita esiintyy lähes kaikilla trooppisilla merialueilla, sekä monilla lauhkeillakin alueilla, missä vesi on lämmintä ja planktonia on paljon.


title: Valashai

text: Haita pidetään usein elävinä fossiileina, valashaita on ollut olemassa maapallolla jopa 60 miljoonaa vuotta.


title: Thom Yorke

text: Thomas ("Thom") Edward Yorke (s. 7. lokakuuta 1968 Wellingborough, Northamptonshire, Englanti) on laulaja-lauluntekijä sekä kitaristi ja pianisti englantilaisessa Radiohead-yhtyeessä. Lisäksi hän on julkaissut "The Eraser" -sooloalbumin vuonna 2006.


title: Thom Yorke

text: Yorke soittaa lähinnä sähkö- ja akustista kitaraa, sekä pianoa, mutta on myös soittanut rumpuja ja bassoa (erityisesti Radioheadin albumien "Kid A" ja "Amnesiac" nauhoitusten yhteydessä). Tällä hetkellä Yorke asuu Oxfordissa lapsiensa Noahin (s. 2001) ja Agnesin (s. 2004) kanssa. "Amnesiac" on omistettu Noahille ja "The Eraser" Agnesille.


title: Thom Yorke

text: Yorken vasen silmä on ollut syntymästä lähtien halvaantunut, minkä vuoksi hän joutui läpikäymään elämänsä ensimmäisen viiden vuoden aikana useita erilaisia leikkauksia ja operaatioita. Nämä operaatiot olivat kuitenkin Yorken mukaan hätiköiden tehtyjä, ja jättivät silmän lähes sokeaksi ja tunnukseksi lazy eyen ("laiska silmän"), jonka takia hänen toinen silmänsä on suurempi kuin toinen. Luokkatoverit kutsuivat häntä usein lempinimellä Salamander ("salamanteri"). Tämä poikkeavuus, sekä se että Yorket muuttivat koko Thomin lapsuuden ajan usein, vaikeuttivat huomattavasti ystävien saamista, ja Yorken mukaan hänen lapsuuttaan leimasikin lähinnä yksinäisyyden ja eristyneisyyden tunne.


title: Thom Yorke

text: Yorket asettuivat viimein asumaan Oxfordshireen ja Thom sai ensimmäisen kitaransa 7-vuotiaana. Tuolloin hänen suurimpana inspiroijanaan toimi Queenin Brian May, jonka esiintymistä hän oli katsellut TV:stä. Ensimmäinen hänen säveltämänsä kappale ”Mushroom Cloud” kuvaili ydinräjähdystä. Kymmenvuotiaana hän liittyi ensimmäiseen bändiinsä Adingdonin poikakoulussa. Tässä koulussa hän myös tapasi tulevat yhtyetoverinsa, Ed O'Brienin, Phil Selwayn ja Colin Greenwoodin sekä Colinin nuoremman veljen, Jonnyn.


title: Thom Yorke

text: Yhtyeen nimi oli "On A Friday" koska perjantai oli ainoa päivä jolloin sillä oli lupa harjoitella. Bändi osoitti hämmästyttävää pitkäkestoisuutta ja selviytymiskykyä vaikka sen jäsenet menivätkin eri yliopistoihin. Aikaa myöten On A Friday:sta kehittyi Radiohead. Aikaisessa vaiheessa Thom Yorke soitti kitaraa ja lauloi, sekä kehitti kappaleiden sävellys- ja sanoitustaitoaan. Vuonna 1987 Thom ja hänen silloinen tyttöystävänsä joutuivat auto-onnettomuuteen. Thom selvisi ilman suurempia vammoja, mutta hänen tyttöystävänsä sai onnettomuudesta pahoja vammoja niskaansa. Tämä aiheutti Thomille autofobian ja kaikuja tästä voidaan kuulla Radioheadin kappaleissa "Airbag", "Killer Cars", ja "Stupid Car".


title: Thom Yorke

text: Opiskellessaan Exeterin yliopistossa taidetta ja englannin kieltä, Yorke työskenteli DJ:nä opiskelijailloissa. Hän oli myös osa-aikaisena työntekijänä psykiatrisessa sairaalassa. Toisena vuotenaan hän todella löysi koulun Mac-tietokoneet ja innostui niistä. Samoihin aikoihin hän myös tapasi Stanley Donwoodin, taiteilijan joka on vuodesta 1994 ollut tärkeä osa Radioheadin albumien ja singlejen kansien ulkoasujen teossa. Thom Yorke on usein käyttänyt salanimiä ('The White Chocolate Farm', 'Tchock') työskennellessään erilaisissa projekteissa Donwoodin kanssa. Vuonna 2001 he voittivat Grammyn parhaasta albumin ulkoasusta.


title: Thom Yorke

text: On A Friday yhdistyi uudelleen 1991 kun sen kaikki jäsenet olivat viimeistelleet loppututkintonsa. He saivat levytyssopimuksen Parlophone-levy-yhtiölle ja vaihtoivat nimensä Radioheadiksi.


title: Hideo Kojima

text: Hideo Kojima (, s. 24. elokuuta 1963) on japanilainen videopelien suunnittelija, ohjaaja, käsikirjoittaja ja tuottaja. Hän on luonut uransa vuodesta 1986 alkaen Konami-pelitalossa, jossa hän työskenteli joulukuuhun 2015 asti. Tällä hetkellä Kojima toimii uudessa itsenäisessä Kojima Productions -studiossaan. Kojima tunnetaan monista menestyneistä peleistä, kuten "Metal Gear" -pelisarjasta, sekä kulttimainetta nauttivista "Snatcher"- ja "Policenauts"-peleistä. Hän on myös tuottanut "Zone of the Enders" ja "Boktai"-pelisarjat.


title: Hideo Kojima

text: Kojima toimi ensin pelinkehittäjänä Konamilla ja sittemmin Konami Computer Entertainment Japanin varatoimitusjohtajana. Hän myös johti omaa, Konamin alaista pelistudiota, Kojima Productionsia. Kojima ylennettiin vuonna 2011 Konami Digital Entertainmentin varatoimitusjohtajaksi. 15. joulukuuta 2015 Kojima ilmoitti, että hänen työsuhteensa Konamilla on päättynyt ja hän on siirtynyt uuteen itsenäiseen Kojima Productions -studioon. Hänen viimeiseksi pelikseen Konamilla jäi "". Hänet palkittiin vuoden 2016 The Game Awards -tilaisuudessa ”Industry Icon Awardilla”.


title: Hideo Kojima

text: Pelinkehittäjänä Kojima noudattaa omaleimaista ja tunnistettavaa tyyliä. Hän pureutuu peleissään moninaisiin ja laajoihin yhteiskunnallisiin ongelmiin sekä ihmiselämän kokemukseen. Parhaiten nämä ominaisuudet ovat nähtävillä "Metal Gear" -pelisarjan teemoissa, jotka ottavat kantaa muun muassa kloonaukseen, sodankäynnin järjettömyyteen sekä siihen, miten sota vaikuttaa ihmiseen ja maailmaan. "" -pelissä hän pohtii syvällisesti tulevaisuuden sodankäyntiä sen kaikkine ongelmineen ja mahdollisuuksineen. "Metal Gear" -sarjaa leimaa lisäksi vahva ydinaseita vastustava sanoma. Vaikka Kojiman pelit ovat aiheeltaan vakavia, hänen tyylinsä kuuluu myös sekoittaa tarinoihin joskus absurdiakin huumoria sekä vahvasti karrikoituja henkilöhahmoja.


title: Hideo Kojima

text: Kojima on suuri elokuvien ystävä, minkä voi huomata hänen peleistään. Hän lainailee peleissään piirteitä lempielokuvistaan ja usein myös viittaa näihin suoraan kuvakerronnan tai dialogin tasolla. Kojiman rakkaus elokuviin näyttäytyy hänen peleissään myös pitkien, elokuvallisten välinäytösten muodossa.


title: The Flaming Sideburns

text: The Flaming Sideburns on suomalainen rockyhtye, joka perustettiin Helsingissä vuonna 1995.


title: The Flaming Sideburns

text: The Flaming Sideburns perustettiin keväällä 1995, mutta ensimmäisen keikkansa se soitti vasta saman vuoden joulukuussa. Yhtyettä voi pitää helsinkiläisen 1990-luvun undergroundrockin all stars -kokoonpanona, sillä jäsenten taustalta löytyi muun muassa sellaisia yhtyeitä kuin Jack Meatbeat & the Underground Society, Isebel's Pain, Larry and the Lefthanded, Teenage Kicks ja Lowdown Shakin' Chills.


title: The Flaming Sideburns

text: Yhtye oli alkuun housebändinä Bama Lama Lu -bileissä, jotka järjestettiin Helsingin Tavastia- ja Semifinal-klubeilla. Vuodesta 1997 lähtien yhtye on kiertänyt säännöllisesti Euroopassa. Yhdysvalloissa ryhmä kiersi ensimmäistä kertaa vuonna 1999 ja useampaan otteeseen 2000-luvulla.


title: The Flaming Sideburns

text: The Flaming Sideburns julkaisi ensimmäisen singlensä "Close to Disaster" vuonna 1997, minkä jälkeen yhtye teki levytyssopimuksen tanskalaisen Bad Afro -yhtiön kanssa. Yhtiö julkaisi yhtyeen kokoelman "It's Time to Testify ... Brothers and Sisters" vuonna 1999 ja debyyttialbumin "Hallelujah Rock'n'Rollah" vuonna 2001. Toinen albumi "Sky Pilots" ilmestyi Ranch-yhtiöllä vuonna 2003. Jetset Records julkaisi molemmat albumit Yhdysvalloissa.


title: The Flaming Sideburns

text: Yhtyeen kolmas albumi "Keys to the Highway" ilmestyi 31. tammikuuta 2007.


title: Eschelbronn

text: Eschelbronn on Saksan osavaltiossa Baden-Württembergissä sijaitseva kunta.


title: Eschelbronn

text: Eschelbronn sijaitsee Kraichgau-nimisen vuorialueen pohjoisosassa Neckartal-Odenwaldin luontopuistossa noin 25 kilometrin etäisyydessä Heidelbergistä. Se ylettyy 150 metrin korkeudesta aivan 265 metriin.


title: Eschelbronn

text: Eschelbronnin naapurikunnat ovat Waibstadt, Meckesheim, Neidenstein, Spechbach ja Zuzenhausen.


title: Eschelbronn

text: Eschelbronn mainittiin ensimmäisen kerran jo vuonna 788/789 Lorsch-luostarin lahjakirjassa. Sen jälkeen kylän olemassaolosta ei löydy jälkeäkään, kunnes se siirtyi 1200-luvun lopussa Speyerin hiippakunnan omistukseen. Ensimmäisenä nimismiehenä toimi 1261 eräs Heinrich von Eschelbrunnen. 1267 rakennettiin puusta linna, joka muutettuun 1375 kivirakenteiseksi vesilinnaksi. 1526 koko väestö kastettiin luterilaiseksi. 1803 Eschelbronn siirtyi Badenin valtion yhteyteen.


title: Kazanin metro

text: Kazanin metro on Tatarstanin pääkaupungin Kazanin metrojärjestelmä Venäjällä. Se koostuu tällä hetkellä yhdestä linjasta ja seitsemästä asemasta. Linjan laajentamista molempiin suuntiin ollaan suunnittelemassa. Pituus on 15,8 kilometriä.


title: Kazanin metro

text: Kazanin metron rakennustyöt aloitettiin vuonna 1997. Metro otettiin käyttöön 27. elokuuta 2005.


title: Kazanin metro

text: Kazanin metron kymmenen asemaa ovat:


title: Kazanin metro

text: Ametjevoa lukuun ottamatta asemat ovat maan alla.


title: Moshe Katsav

text: Moshe Katsav (, s. 5. joulukuuta 1945 Yazd, Iran) on entinen Israelin presidentti. Hän toimi virassaan vuosina 2000–2007.


title: Moshe Katsav

text: Iranissa syntyneen Moshe Katsavin perhe muutti Teheraniin Katsavin ollessa vielä lapsi. Israeliin perhe muutti vuonna 1951, pian valtion perustamisen jälkeen. Katsav puhuu sujuvasti persiaa. Hänen puolisonsa on Gila Katsav.


title: Moshe Katsav

text: Katsav liittyi Likud-puolueeseen, ja hän oli 24-vuotias, kun hänestä vuonna 1969 tuli Kiryat Malachin kunnanjohtaja. Hänet valittiin knessetiin 1977. Katsav palveli Benjamin Netanjahun hallituksen varapääministerinä. Katsav kilpaili tuolloin työväenpuoluetta edustaneen Shimon Peresin kanssa Israelin presidentin virasta ja voitti tämän. 31. heinäkuuta 2000 Katsav nousi Israelin presidentiksi.


title: Moshe Katsav

text: 8. huhtikuuta 2005 paavi Johannes Paavali II:n hautajaisissa Katsavin vieressä istui Iranin presidentti Mohammad Khatami, joka myös on kotoisin Yazdista. Istumajärjestys oli laadittu sukunimen aakkosjärjestyksen mukaan. Israelin ja Iranin johtajat tapasivat silloin ensimmäistä kertaa vuoden 1979 jälkeen. Myöhemmin Katsav kertoi kätelleensä Khatamia ja keskustelleensa tämän kanssa persiaksi.


title: Moshe Katsav

text: Heinäkuussa 2006 Katsavia syytettiin seksuaalisesta hyväksikäytöstä ja raiskauksista. 22. elokuuta poliisi ratsasi hänen talonsa. Katsavia hyväksikäytöstä syyttäviä naisia on ainakin kahdeksan. Myöhemmin syytöksiin on lisätty petokset, laiton salakuuntelu ja esimiesaseman hyväksikäyttö. Kun paine Katsavin ympärillä kasvoi, joutui hän lopulta eroamaan tehtävästään 29. kesäkuuta 2007. Hänen seuraajakseen presidentiksi valittiin heinäkuussa 2007 Shimon Peres. Joulukuun 2010 lopussa Katsav todettiin syylliseksi kahteen raiskaukseen ja seksuaalisen ahdisteluun. Katsavin tuomio langetettiin kuitenkin vasta maaliskuussa 2011, jolloin oikeus tuomitsi hänet seitsemäksi vuodeksi vankeuteen.


title: Thee Ultra Bimboos

text: Thee Ultra Bimboos on suomalainen garage rockia soittava yhtye, joka perustettiin Helsingissä kesällä 1994.


title: Thee Ultra Bimboos

text: Thee Ultra Bimboos julkaisi ensisinglensä "Absolutely Fabulous" Trash Can Records -levymerkille vuonna 1995. Pian tämän jälkeen yhtye teki levytyssopimuksen saksalaiselle Twang!-yhtiölle, joka julkaisi kokoelman "We Can Stop Whenever We Want". Seuraavat kaksi albumia, "Supermess" ja "Four Fans Can't Be Wrong", julkaistiin Stupido Twins -yhtiöllä ja kolmas albumi "Bimboo Wizard" Spinefarm-yhtiöllä. "Bimboo Wizardin" tuotti ruotsalaisesta Atomic Swing -yhtyeestä tunnettu Micke Lohse.


title: Peter Ebdon

text: Peter Ebdon (s. 27. elokuuta 1970) on englantilainen snooker-ammattilainen. Hänet tunnetaan myös lempinimellä "Psycho" ja "The Force." Ebdon on taitava break builder ja tästä osoituksena ovat hänen urallaan tehdyt 361 sadan pisteen ylittävää lyöntisarjaa, joista kaksi on 147 pisteen maksimibreikkejä " ."


title: Peter Ebdon

text: Ebdonin ammattilaisura alkoi vuonna 1991, ja hänen sijoituksensa ranking-listalla nousi nopeasti ollen kolmas vuonna 1996. Ebdon voitti snookerin maailmanmestaruuden vuonna 2002 lyömällä Stephen Hendryn niukasti finaalissa lukemin 18-17. Vuoden 2006 maailmanmestaruusfinaalissa Ebdon hävisi Graeme Dottille. Finaalissa pelattiin kaikkien aikojen pitkäkestoisin erä, joka kesti hieman yli 74 minuuttia. Joulukuussa 2006 Ebdon voitti "UK Championship"-turnauksen, joka on lajin toiseksi arvostetuin turnaus heti maailmanmestaruusturnauksen jälkeen. Finaalissa hän kaatoi jälleen Hendryn.


title: Peter Ebdon

text: Ebdon on voittanut uransa aikana yhteensä kuusi ranking-turnausta ja tehnyt kaksi "maksimibreikkiä". Ebdonin pelityyliä on usein luonnehdittu epäsovinnaiseksi verrattuna muihin snooker-ammattilaisiin. 2000-luvulla hänen pelirytminsä on hidastunut selkeästi, mikä on myös aiheuttanut kritiikkiä muiden pelaajien keskuudessa.


title: Peter Ebdon

text: Kausi 2007/2008 ei sujunut Ebdonin osalta erityisen hyvin (eikä erityisen huonosti) ennen, kuin maailmanmestaruusturnauksessa hän eteni aina neljännesfinaaliin asti. Ensimmäisellä kierroksella hän voitti Jamie Copen tiukasti erin 10-9 oltuaan lähes koko ottelun häviöllä. Tämä oli Copen ensimmäinen kerta Sheffieldissä, ja Ebdon antoi yhdessä yleisön kanssa kunnianosoituksena aplodit vastustajalleen, joka oli pelannut todella vakuuttavasti koko ottelun ajan. Ebdon hävisi neljännesfinaalissa Allister Carterille, joka teki ottelussa "maksimibreikin". Suoritus oli historiallinen, sillä ensimmäistä kertaa yhdessä turnauksessa nähtiin kaksi "maksimia": vain päivää aiemmin Ronnie "The Rocket" O'Sullivan oli pystynyt samaan. Kauden päätteeksi Ebdon säilytti paikkansa ranking-listan kymmenen parhaan joukossa kaudella 2008/2009.


title: Peter Ebdon

text:
Kauden 2008/2009 alkupuolisko sujui Ebdonilta myös mollivoittoisesti, mutta keväällä 2009 hän yllätti kilpakumppaninsa voittamalla "Bank of Beijing China Open"-turnauksen finaalissa John Higginsin erin 10-8. Voitto tuli kriittisellä hetkellä, sillä Ebdon oli vaarassa pudota pois "Provisional Ranking"-listan 16 parhaan joukosta, mikä olisi tarkoittanut joutumista karsintaturnauksiin seuraavan kauden kiertueella.
Kausi 2009/2010 oli Ebdonille vaikea. Kauden päätteeksi Ebdon menetti lopulta paikkansa 16 parhaan listalla oltuaan siellä yhtäjaksoisesti vuodesta 1994 lähtien .


title: Peter Ebdon

text: Ebdon on yksi harvoista värisokeista snooker -pelaajista. Hän myöntää luulleensa usein ruskeaa palloa punaiseksi ja toisin päin..


title: Peter Ebdon

text: Peter Ebdon on yksi taktisimmista pelaajista, vaikka häneltäkin tarvittaessa löytyy taitoa tehdä suuria lyöntisarjoja. Ebdon on myös tunnetty peräänantamattomuudestaan ja siitä, että häntä ei haittaa pitkä ja monen mielestä tuskallinen turvapeli. Ebdon ei anna tuumaakaan periksi ennen kuin on selkeästi monta "snookeria" jäljessä. Ebdonilta ei kukaan vastustaja saa mitään ilmaiseksi.


title: Peter Ebdon

text: Peter Ebdon toimii aktiivisen peliuransa ohella ammattilaisten snookeria hallinnoivan "World Snooker Associationin" ("WSA", "WPBSA") jäsenenä.


title: Ranskan Division 1 -kausi 2001–2002

text: Division 1 -kausi 2001–2002 toi Olympique Lyonnais'lle sen historian ensimmäisen mestaruuden. Mestaruus ratkesi viimeisen kierroksen ottelussa, jossa sarjan kärkikaksikko Lyon-Lens kohtasi toisensa ensin mainitun kotikentällä. Lyon voitti ottelun 3-1, ja ohitti näin Lensin sarjataulukossa.Joukkuemäärää kasvatettiin kaudella 2002–2003 kahteenkymmeneen, joten poikkeuksellisesti sarjasta pudotettiin vain kaksi joukkuetta ja sinne nostettiin neljä joukkuetta.


title: Brahim Boutayeb

text: Moulay Brahim Boutayeb (s. 15. elokuuta 1967 Khemisset, Marokko) on marokkolainen entinen kestävyys- ja keskimatkojen juoksija.


title: Brahim Boutayeb

text: Lähes tuntematon Boutayeb voitti Soulin olympialaisten 10 000 metrin juoksun vuonna 1988. Loppukilpailun alussa juostiin erittäin kovaa vauhtia. Puolimatkassa oltiin maailmanennätysvauhdissa, jolloin Boutayeb siirtyi kilpailun kärkeen. Hän jatkoi maailmanennätysvauhtia pudottaen muut kyydistään, mutta voiton varmistuessa hän hidasti, ja loppuaika 27.21,46 oli kaikkien aikojen neljänneksi kovin aika siihen mennessä.


title: Brahim Boutayeb

text: Olympiakisojen jälkeen Boutayeb keskittyi lyhyemmille matkoille parantaen seuraavien vuosien aikana 1 500 metrin ja 5 000 metrin juoksun ennätyksiään. Tokion MM-kisoissa 1991 hän sijoittui pronssille 5 000 metrillä ja Barcelonan olympialaisissa 1992 juoksi neljänneksi samalla matkalla häviten vain 0,75 sekuntia kilpailun voittajalle, Saksan Dieter Baumannille.


title: Brahim Boutayeb

text: Boutayeb osallistui vielä vuonna 1993 Stuttgartin MM-kisoihin, joissa hän karsiutui 5 000 metrin alkuerissä. Tämän jälkeen hän päätti lopettaa yleisurheilun ja keskittyä uraansa rallikuljettajana.


title: Kurkkukasvit

text: Kurkkukasvit ("Cucurbitaceae") on kaksisirkkaisiin kuuluva kasviheimo. Lajeja on noin 800, joita esiintyy etupäässä trooppisella ja subtrooppisella vyöhykkeellä. Heimoon kuuluu monia tärkeitä ruokakasveja, kuten kurkut, melonit ja kurpitsat. Suurin osa lajeista on ruohomaisia kärhillä kiipeileviä köynnöskasveja, joilla on melko suuret ja näyttävät kukinnot.


title: Kurkkukasvit

text: Kurkkukasvit ovat kiipeileviä köynnöksiä, jopa puuvartisia liaaneja, joilla on lehtihankaisia tuen ympärille kiertyviä kärhiä. Sekundaarinen aineenvaihdunta tuottaa mm. alkaloideja, triterpenoideja, sitrulliini-aminohappoa, saponiineja ja oksalaattikiteitä. Kasveja peittää karkea karvoitus, jonka soluseinät ovat kalkkeutuneita ja soluissa on usein kystoliitteja; karvat ovat usein myös erittäviä. Lehdet ovat korvakkeettomia ja kourasuonisia. Lehdissä saattaa olla mesirauhasia. Kasvit ovat yleensä kaksikotisia (hede- ja emikasvi erikseen), harvoin yksikotisia. Kukinto sijaitsee lehtihangassa, jossa sen lisäksi ovat myös hankasilmu ja kärhi tai vielä monimutkaisempi rakenne. Kukat ovat 3-7-lukuisia, tavallisesti kuitenkin viisilukuisia, ja niiden pohjus on tavallisesti maljamainen hypanthium tai verhiön ja teriön yhteenkasvu muodostaa putken. Verhiö on usein yhdislehtinen, harvoin se puuttuu; terälehdetkin ovat kasvaneet yhteen keltaiseksi tai toisinaan punaiseksi torveksi. Hedekukissa on eri tavoin yhteen kasvanut tai erilehtinen hetiö, joka on erillinen myös hypanthiumista. Heteenponnet ovat kiertyneitä ja yksiteekaisia, eikä hedekukassa ole emiön jäännettä. Emikukissa sen sijaan on joutoheteitä ja kehänalainen sikiäin, joka muodostuu 1-5 emilehdestä, ja jossa on turvonneet laitaistukat. Niissä on riippuvia siemenaiheita. Hedelmä on kota, joka avautuu kärjestään. Siemenet ovat tavallisesti litteitä ja vailla ravintovarastoa eli endospermiä.


title: Kurkkukasvit

text: Kurkkukasvit kasvavat enimmäkseen tropiikissa ja subtropiikissa, jonkin verran myös lauhkeassa vyöhykkeessä. Satunnaisesti voi meillä Suomessa tavata viljelykarkulaisina tai -jäänteinä mustakoiranköynnöksen ("Bryonia alba"), vesimelonin ("Citrullus lanatus"), kurkun ("Cucumis sativus") ja kurpitsan ("Cucurbita pepo").


title: Kurkkukasvit

text: Kurkkukasvit kuuluvat Cucurbitales-lahkossa kladiin, jossa ovat myös heimot Tetramelaceae, Datiscaceae ja Begoniaceae eli begoniakasvit. Kladia luonnehtivat mm. ruohovartisuus, monivuotisuus, kukurbitasiini-triterpeenit, hampaiset lehtilaidat, lehtien korvakkeettomuus, kukkien yksineuvoisuus, laitaistukata, sikiäimen laitaan kiinnittyvät vartalot, kookkaat luotit ja hedelmän monisiemenisyys.


title: Kurkkukasvit

text: Kurkkukasvien heimossa on viisi kehityslinjaa eli kladia:


title: Kurkkukasvit

text: Kurkkukasveihin kuuluu 98 sukua ja niihin 975 lajia.


title: Raimo Alanen

text: Raimo Alanen (s. 20. heinäkuuta 1952 Lappajärvi) on suomalainen 110 ja 400 metrin aitajuoksija. Alanen voitti Kalevan kisoissa näiden lajien Suomen mestaruuden peräti yhdeksän kertaa. Vuosina 1975 ja 1976 hän voitti molemmat aitamatkat.


title: Raimo Alanen

text: Raimo Alasen poika Johannes Alanen on jääkiekon Suomen mestari ja nuorten maailmanmestari.